Нонуштага қандай маҳсулотларни истеъмол қилиш мумкин эмас? - XABARDOR.UZ\nНонуштага қандай маҳсулотларни истеъмол қилиш мумкин эмас?\nСоғлом бўлиш ва касалликларнинг олдини олиш учун муайян маҳсулотларни оч қоринга истеъмол қилишдан тийилиш керак. Улардан баъзилари ошқозон фаолиятига салбий таъсир кўрсатади, бошқалари эса кислота-ишқор мувозанатини бузади, яна қайсиларидир қандли диабет ва гастрит каби касалликларни келтириб чиқаради. Хўш, қайси маҳсулотлар ҳақида гап кетмоқда?\n1. Цитрус мевалар\nАпельсин, мандарин ва лимон мевалари оч қоринга истеъмол қилинганда аллергияни қўзғатиб, гастритнинг ривожланишига сабаб бўлиши мумкин. Шу боис цитрус шарбатларини ичишдан аввал сули ёрмасидан тайёрланган бўтқа билан нонушта қилиш тавсия этилади.\nНима учун бананлар бу рўйхатдан ўрин олди? Бу мевада магний кўп бўлиб, у юрак-қон томир касалликларининг фаолиятига таъсир кўрсатиши мумкин. Бананни оч қоринга назоратсиз истеъмол қилиш организмдаги кальций-магний мувозанатининг бузилиш хавфини келтириб чиқаради.\n3. Хом сабзавотлар\nТаркибида кислота бўлган хом сабзавотлар ошқозоннинг шиллиқ қаватига саноқли сонияларда зиён етказади. Шу боис эрталабдан оч қоринга ейилган помидор, бодринг ёки карам ҳазм қилишда муаммолари бўлган кишиларга анча ташвиш туғдириши мумкин. Помидорлар, ўз навбатида, таркибида пектин ва дубил кислотаси кўплиги туфайли ошқозонда тош ҳосил қилиши ҳеч гап эмас. Дарвоқе, нок ва хурмо ҳам худди шундай таъсирга эга.\nУшбу рўйхатга йогуртнинг қўшилиши сизга ғалати кўриниши мумкин, ахир рекламаларда бонг уриб, нонуштага шундан фойдали маҳсулот йўқлигини такрорлашади. Бироқ бу борада бироз баҳслашиш мумкин. Эрталаб организм йогурт бактерияларининг ёрдамига муҳтож эмас. Шунинг учун унинг эрталабки истеъмоли фойдаси нолга тенг. Йогуртни нонуштадан 2-3 соат кейин истеъмол қилган маъқул. Умуман, йогурт ва бошқа сут маҳсулотлари зиён эмас, шунчаки бефойда, чунки бу маҳсулотларнинг асосий қадри фойдали микрофлорададир. Йогурт ёки кефир оч қоринга истеъмол қилинганда, бактериялар агрессив нордон муҳитга тушади ва шу заҳотиёқ йўқ бўлади, ҳатто ичакка ҳам етиб бормайди.\n5. Ширин картошка\nОч қоринга ейилган картошка ошқозонда оғирлик ҳиссини пайдо қилиб, унда газ ҳосил қилиши мумкин.\n6. Салқин ичимликлар\nЭрталаб оч қоринга бир стакан сув ичиш фойдали, деб айтишади. Бироқ бу музлатгичдан олинган совуқ сув бўлмаслиги керак, чунки у кун бошида ҳазм қилиш жараёнини кўнгилдагидек ишга тушира олмайди. Сув хона ҳароратида бўлиши лозим. Салқин ичимликлар ошқозон-ичак трактига салбий таъсир кўрсатиши мумкин. Организмнинг бу соҳасида сурункали касалликларга эга кишиларда оч қоринга ичилган салқин ичимлик касалликнинг авж олишига сабаб бўлади. Совуқ суюқлик ошқозон томирларининг торайишига олиб келади, бу эса қон айланиши ва таомни ҳазм қилишни ёмонлаштиради.\nШиринликлар шундоқ ҳам зиён, оч қоринга эса ундан-да хавфли. Эрталабдан ошқозонга тушган катта миқдордаги қанд ошқозон ости безини икки карра ишлашга мажбур қилади. Узоқ вақт давомида нонуштага ширинликларни истеъмол қилиш эса ошқозон ости безини ишдан чиқаради ва қандли диабетни ривожлантиради.\nАксариятимиз тонгни қаҳвасиз тасаввур қила олмаймиз, баъзилар эса қаҳва ичиб олмагунча нонуштага ҳам ўтиришмайди. Бироқ саломатлигингиз ҳақида қайғуриб, бу одатдан воз кечсангиз, ўзингизга яхши. Оч қоринга ичилган қаҳва шиллиқ қаватга таъсир ўтказиб, ошқозон кислотаси секрециясини оширади ва гастритни келтириб чиқаради.\n9. Қизил гўшт\nБу эрталаб истеъмол қилиш учун оғир маҳсулот, чунки организм энергия йиғиб олмасдан оқсилнинг бунча миқдорини қабул қилишга тайёр эмас. Шу боис мураккаб ҳайвон оқсиллари истеъмолини тушликка олиб қўйган маъқул.\n10. Енгил нонушталар\nРеклама роликларида ёрмалардан иборат енгил нонушталарнинг фойдаси ҳақида кўп гапирилса-да, аслида улар инсон организмига бундай ижобий таъсир кўрсатмайди. Аксинча углеводлар манбаи бўлган енгил нонушталар қондаги қанд миқдорини кескин оширади. Натижада тушликкача қорнингиз очиб қолади ва сиз керагидан ортиқча таом еб қўйишингиз мумкин. Натижа ўзини узоқ куттирмайди - ортиқча вазн. Шундай экан, рекламага ишонманг ва фақат соғлом ҳамда фойдали маҳсулотларни тановул қилинг.\nКолбаса ва шу каби маҳсулотлар таркибида зарарли компонентлар кўп бўлади, уларнинг баъзилари - саратон ҳужайраларини ҳосил қилиши мумкин бўлган энг зарарли канцероген моддалар. Бундай бутербродлар айниқса эрталаб истеъмол қилинганда жуда катта зиён келтириши мумкин, зеро заиф ҳимояланган бўш ошқозон кимёвий ҳужумга тайёр бўлмайди.\nЭрталабдан саримсоқ қўшилган таомларни истеъмол қилмаган маъқул. Саримсоқда аллицин моддаси бўлиб, у ўт пуфаги ва ошқозон деворларига салбий таъсир кўрсатади. Натижада уларнинг жисмоний фаоллиги бузилади, шунингдек гастроспазм юзага келиши мумкин.


Тошкент аҳолиси шаҳардаги автомобиль йўлларининг сифатсиз таъмирланишидан шикоят қилди\n19:12 / 08.06.2015\nТошкент шаҳри аҳолисининг фикрича, ҳар йили шаҳар йўллари таъмирланади, лекин улар сифатсиз бажарилгани боис, кейинги йилга яна таъмирталаб бўлиб қолаверади.\nФейсбук тармоғидаги “Жамоатчилик назорати” гуруҳи иштирокчиларидан бири ёзишича, шу кунларда “Дўстлик” метро бекати атрофида йўлга асфальт ётқизилаяпти-ю, бироқ яна сочилиб кетмоқда. Сабаби ётқизилаётган асфальт устидан машина ва автобуслар бемалол ўтиб кетишмоқда. Фойдаланувчи бундай пайтда йўллар вақтинча тўсиб қўйилиб, асфальт билан ямалмасдан, тўлиқ ётқизилса бўлмайдими, деган фикрни билдирган.\nГуруҳ иштирокчилари, шунингдек, Самарқандда ҳам йўлларни ямаб қўйиш ҳолатлари кузатилаётганини айтишган. Улар ҳар литр ёқилғидан йўл харажатлари учун солиқ олинаётганини, агар ушбу солиқлар фақат йўл учун сарфланганда, “Монакодаги Формула-1 автопойгалари ўтказиладиган йўлдай бўлиши керак”, деган фикрни ҳам ёзиб қолдиришган.


19:56 / 14.06.2017\n«Ҳуррият» газетасининг 14 июнь кунги сонида таниқли адабиётшунос, «Жаҳон адабиёти» журнали бош муҳаррири Шуҳрат Ризаевнинг «Бизга режиссёр керакми, ўзи?!» сарлавҳали мақоласи нашр этилди. Ушбу кескин танқидий руҳдаги мақолада ўзбек театрининг аҳволи таҳлил қилинган, режиссура инқирозга юз тутаётгани аламли сўзлар билан ифода этилган. «Кун.uz» ўзбек зиёлиларида шундай журъат уйғонишига хайрихоҳлик билдирган ҳолда, ушбу мақолани қайта нашр этди.\nАччиқ, аммо очиқ гаплар – «Бизга режиссёр керакми, ўзи?!»\nДабдурустдан бундай савол қўйиш ғалатироқ туюлиши табиий. Бугун томоша дегани кўпайгандан кўпайиб, санъат нарироқ турсин, не-не маънавий банг, олди-қочди кино, спектакль, сериал, клип, шоу ва ҳоказолар учун ҳам режиссёр дегани талабгир бўлиб турган пайтда бундай савол қўйиш, албатта, ноўриндек. Аммо, не ажабки, бугун ўзбекка режиссёр керак эмас экан. Аниқроғи, ўз ишини пухта биладиган, спектакль деган ҳодисани миридан сиригача юрагидан ўтқазиб, уни росмана санъат ўлароқ жамиятга тақдим этадиган юксак прфессионал санъаткор режиссёр керак эмас экан. Нари-бери қитиқ қўзғайдиган, у-бу воқеа лахтакни амаллаб бир-бирига ёпиштириб, тангроқ вазиятдан чиқиб кетадиган, унча-бунча пичратқи эҳтиросларни қўзғатиб, кўзга нам, лаб-лунжга таъм сола биладиган чаламулла, анчайин ажабтовур, гапдон, учар бир кас бўлса кифоя: боса-бос шоу-томоша, бада-банг шоҳ ташлаб ўйин-кулгу, қийқириқ, жазава...\nЭй, Худо, қачон бу халойиққа ақл, инсоф, ўй-тушунча киради, деб куйинганингча қолаверасан. Чунки яккасан, таъқибли нигоҳларга, таъна-маломатларга чидолмай атрофингни тарк этиб кетганлар туфайли ёлғизланиб, курашларда толиққансан, “боре, керакми битта савил жонимга”, деб юборар даражага келиб қолиб, ўзингни фаолиятсизликка ҳукм этасан... Аммо... аммо қани ўша “э..., боре...”дан топадиган ҳаловатинг?! Йўқ..., йўқ у! Чунки бу қисмат – Яратган эгангнинг пешонангга ёзгани – тамғаси. Маломат қиладими, таъна-дашном берадими, не бир имконияту мартаба, жиччагина амалу умидворликдаги унвону нишон-барининг андишасини йиғиштириб, ўзингни жабҳага отасан, бўлганча бўлар дейсан, қисматдан юз буролмайсан – таваккали Худо! Ёзуқми бу ёки бахт, ҳар қалай, виждон билан яшаш, “Жим туролмайман” (“Не могу молчать!”) деган Толстой бобога ўхшаб фарёд уриш кўз ўнгида воқе бўлиб турган адолатсизликка кўниколмай, мунг чекадиган танқидчи – мушоҳадали, муносабатли одамнинг, мутахассиснинг ва, энг муҳими, фуқаронинг вазифаси, ҳаққи рост бурчидир, аввало. Шу андишада моҳи-рамазоннинг ўн биринчи саҳари қўлга қалам олдим. Сабаби боис ўнинчи кун рамазон ифторидан сўнг Баҳодир ака Йўлдошевнинг қўнғироқ қоқиб, аламу ангиз каминага қилган маломатлари, “ўзбекка режиссёр керакми ўзи?!” дея қайта-қайта берган аламли саволлари бўлди.\nМаломатки – жон-жонимдан ўткулик: театрларда янги томоша бўлса, бориб ошини еб, мақтаб келаверасанларми, директорларнинг эллик долларлик харажатига сотилиб кетаверасан, деган туҳмат тошлари...\nАламки – куни кеча (шу гаплардан икки кун аввал) Ўзбек давлат драма театрига вазирнинг биринчи ўринбосари шахсан бориб, Ўзбекистон санъат арбоби, атоқли режиссёр Олимжон Салимовни бутун жамоага бош режиссёр сифатида таништириб келса-ю, Олимжон ака бор жамоа кимлардан иборат экан, билиб олай дея штат жадвалини сўраб суриштиргани учун у ерда вақтинча вазифа бажариб ўтирган директор (аслида директор ўринбосари лавозимидаги касби кори театрга мутлақо алоқасиз) йигитча “Сенинг ишинг спектакль қўйиш, театрда ким ишлайди, бу ерга ким кириб-чиқади, ишинг бўлмасин” дея отаси тенги одамни, Ўзбекистоннинг кўздаги атоқли режиссёрини беҳурмат қилиб, дўқ уриб, ҳайдаб солгани... Янаки, вазири аъзамнинг ўзи илтимос қилиб, Баҳодир Йўлдошевнинг қийин-қистови билан Олимжон Салимов театр бош режиссёрлигига не бир андишаларда борган бўлсаю, “шу даргоҳга рози бўлиб келдимми, энди қорин учун эмас, қадр учун, ўзбекнинг санъати, театр деб юрган каттаю кичик қора кўзлари ҳаққи бирор ўзгаришлар қилишим керак. Ўзбекистон янги паллага қадам қўйди, Юртбошимиз Шавкат Миромонович оламшумул ишлар билан юртни тараққий эттириш тадорикларида ёниб юрганида унга ҳамфикр, ҳамқадам бўла билайлик”, деган янгигина бош режиссёр ҳали тайин иш бошламай, пойгакдаги ўрнига ишора қилиниб турса?.. Буни не деб, қандай тушунмоқ керак?\nБаҳодир аканинг фиғони ошиб, яна каминага нишларини санчади: “Эй, барака топкурлар, мени эмас, Олимжон Салимовни эмас, театрни, ўттиз еттита ўзбек театрини ҳимоя қилинглар ҳар хил касу нокаслардан. Қачонгача режиссёр зоти хор бўлади?! Маннон Уйғур шўро пайтида, мафкурадан оғиб кетаяпти деб, бир муддат бош режиссёрликдан олиниб, чеккага суриб қўйилган бўлса, Тўла ака (Тошхўжа Хўжаев) санъатдаги дилетантлар туфайли театрдан безиб, ичкиликка берилиб, ажалидан беш кун бурун ўлиб кетган бўлса, Эргаш Масафаевнинг қисмати ёки ўзимнинг, Олимжоннинг талабчанлигимиз учун бошимизда ўйнаган маломат қамчилари, хўр-хорликлар – қачон тугайди булар?! Ким ҳимоя қилади бизни?! Нима, Ўзбекистонда режиссёр дегани шунчалар кўпми? Азбаройи кўплигиданки, ёшим етмиш иккига кириб майдонма-майдон югуриб юрибман. Росмана санъаткор режиссёрнинг йўқлигидан, тайинли тайёрланмаётганиданки, Олимжонни юраги касал ҳолида, етмиш ёшида “Театрга бор, шунча умид билан юрган актёрлар – умри беҳуда ўтмасин” дея мажбурлаб илтимос қилиб турсак. Охири борми, бу бемазагарчиликларнинг?!”\nБу гаплар, бир қарашда, хусусий холатга тегишлидек туюлади. Ҳа, энди, театрчилик, баланд-паст гаплар ҳамиша бўлган, бўлаверади. Шунга ҳам “ота гўри қозихонами?! Ундан кўра уч-тўрт кун бурун эълон қилинган “Маданият ва санъат соҳасини янада ривожлантириш ва такомиллаштиришга доир чора-тадбирлар тўғрисида”ги Ўзбекистон Республикаси Президенти Қарори ва унда тасдиқланган 2017-2021 йилларга мўлжалланган чора тадбирлар Дастури хусусида сўзлашсак маъқулмасмиди, деб қоласан. Баайни шундай, ҳаққи рост! Аммо Баҳодир аканинг куйиниб, аламланиб айтган гаплари айни шу ҳужжатга бевосита алоқадор экани ҳам лоп-лоп хаёлингга келаверади. Санъатни ривожлантириш ва такомиллаштириш дегани, албатта, режиссёр кадрларнинг истеъдоди, салоҳияти билан чамбарчас боғлиқ жараёнки, ҳақиқий режиссёрсиз санъат, айниқса, театр санъати сира ривожланиши, инчунун, такомиллашиши мумкин эмас.\nМаннон Уйғур 22 ёшида “Турон” труппаси (ҳозирги Миллий театр) етакчиси бўлган эди. Тошхўжа Хўжаев 33-34 ёшларида, Баҳодир Йўлдошев эса 23-24 ёшларида катта-катта давлат тадбирлари, съезд, қурултой ва бошқа турли байрам томошаларини саҳналаштириб, дурустгина ҳаётий ва ижодий тажриба тўплаб, йигирма саккиз-йигирма тўққиз ёшларида ҳозирги Миллий театрнинг Бош режиссёри бўлган эди. Бошқа атоқли режиссёрларимиз хусусида ҳам шундай мисоллар келтириш мумкин. Улар айни навқирон ёшларида ўз ижодий “мен”ларини намоён этиб, жиддий ижодий труппаларга етакчи бўла олишларини амалда қўйган спектаклари, жамоаларни йўналтира билганлари билан исбот этган эдилар. Қани ана шу анъана ва етакчиликка қобил етук ёш истеъдодлар?! Ўзбек театрининг режиссёрлик ва актёрлик мактаблари, анъаналари бор ва улар ўн йиллар давомида шаклланиб, ривожланиб келаётган эди-ку. Нега оқиб турган дарё ўзанлари қуруқшаб бораяпти? Шу ҳолатда ўзбек театр режиссёрлиги санъатини Баҳодир Йўлдошев, Олимжон Салимов, Мансур Равшанов, Карим Йўлдошев, Носир Отабоев, Жўра Маҳмудов, Валижон Умаров, Сайфиддин Мелиев ўз ижоди, изланишлари, маҳорат ва ижодий ташкилотчиликлари билан сақлаб турган эканлар, уларнинг қадрига ета билишимиз, асрашимиз ҳам зарур-ку! Таъбир жоиз бўлса, театр учун маъмурий хизмат ходимлари топилаверади, булар оз эмас, аммо режиссёр масаласи муҳимлардан муҳим. Чунки режиссёр туғилади, диплом ё бир шаҳодатнома билан талаба режиссёр бўлиб қолмайди. Мободо шундай бўлганида бугун пойтахтимиздаги аксарият театрлар ҳозиргидек бош режиссёрсиз, йўлини топа олмай юрмасди. Шунинг учун ҳам Баҳодир аканинг куйиниб айтган фикрлари бу хусусий ҳол эмас. Қолаверса, Ўзбекистон халқ артисти Баҳодир Йўлдошев ҳам ўттиз икки миллионли мамлакатнинг оддий бир фуқароси эмас. У бир пайтлар таниқли арбоб, ҳозирда марҳум устозимиз айтмоқчи, “республика мулки” – ўзбекнинг фахри, бойлиги. Демакки, бу одамнинг ўзи каби фикрини ҳам хусусий фикр деб қабул қилиб бўлмайди.\nШу гаплар билан мазкур ёзувларга нуқта қўймоқчи эдим. Қарангки, қўлимдаги ручкани қўяман деб қарасам, унда “Ўзбек Миллий академик драма театри – 100” дея ёзиб қўйилган экан. Беихтиёр бундан уч йил аввал отахон театримиз ва айни чоғда ўзбек янги театр санъатининг бир асрлик тўйини нишонлашга тайёргарлик кўрилаётган худди шу паллалар хотиримга келди. Раҳматли биринчи Президентимизнинг махсус Қарорлари эълон қилинган ва шунга мувофиқ Миллий театрда таъмир ишлари ва бошқа ташкилий-амалий ишлар кетяпти, ҳужжатли фильм, китоб-альбом тайёрланаяпти ва ҳоказо. Бироқ энг муҳими, муҳимлардан муҳими – юз йиллик санани саҳнада қандай нишонлаймиз, олий даражадаги меҳмонларга репертуардаги қайси спектаклни намойиш этамиз деган масала кўндаланг. Президентимизнинг мазкур Қарори ижросига масъул мутасадди вакиллар театрнинг амалдаги бирор спектаклини байрам тадбирларига мувофиқ эмас, пъеса ва режиссура ночор дея маъқул кўрмаяпти. Вазиятдан чиқиш учун концерт номерлари билан кифояланамизми деса, бу ёғи театр-томоша муассасасининг қутлуғ санаси нишонланаяпти. Қарангки, 2014 йили Давлат аҳамиятидаги нуфусли тадбир бундан 40 йил аввал саҳналаштирилган “Келинлар қўзғалони” спектакли негизида эркин композиция шаклида томошабинга намойиш этилди. Чунки бу спектакль юксак режиссёрлик маҳорати билан саҳналаштирилган ва ўзбек театр тарихидан муносиб жой олган унутилмас мумтоз асар – театр санъати намунаси эди. Бу, спектаклнинг режиссёри эса Ўзбекистон халқ артисти Баҳодир Йўлдошев эди.\nОрадан икки йил ўтиб, Миллий академик театримиз саҳнасида Мақсуд Шайхзоданинг “Мирзо Улуғбек” тарихий трагедияси янгича талқин ва таҳрирда саҳналаштирилди. Мазкур спектакль премьерасида иштирок этган ўша юбилей тадбирига масъул мутасадди акамиз бу сафар томоша тугагач, Миллий театр Бадиий кенгаши аъзоларига қарата: “Агар Ислом Абдуғаниевич ҳаёт бўлганларида уларни сира иккиланмай мазкур спектаклга таклиф этган бўлардим”, деб айтдилар. “Мирзо Улуғбек” спектаклини саҳналаштирган режиссёр эса Ўзбекистон санъат арбоби Олимжон Салимов эди.\nБундан қирқ йиллар нарида собиқ иттифоқдаги ўнлаб академик театрлар орасида Ҳамза номидаги ўзбек Академик (ҳозирги Миллий) драма театри катта-кичик расмий-норасмий саноқларда биринчи учликда зикр этиларди. Россия ва Грузиядаги театр санъати даражасида саналарди. Бу асосан театр режиссураси ҳисобига эди. Чунки каттаю кичиклиги, маҳобати, имконияти жиҳатидан юзлаб кучли театрлар бўлгани ҳолда, ўзбек театри режиссура ҳисобига энг олди учликда эди. Қарангки, бизда режиссуранинг турли нохолис субъектив сабаблар туфайли таназзулга кетиши театр санъатимизнинг даражоти тугул, шу орада етишган неча авлод санъаткорларнинг ҳақиқий режиссура нима эканини билмай, ўзида ҳис қилмай ўтишига сабаб бўлмоқда. Ажабки, иш жойи театр бўла туриб, театр нималигини билмай ўтиш одам учун фожеа эмасми?! Демоқчимизки, ҳақиқий режиссёр талқини, таҳлили, талаби ва таснифи бўлмаган жойда ҳақиқий театр ҳам йўқ, демакки, санъат ҳам йўқ. Бу нари борса ҳаваскорлик, холос. Ҳаваскорлик билан эса бирор иморатни қуриб бўлмайди, инчунун театр иморатини. (Бунинг кулгили, аммо аламли рамзий кўринишларини марҳум устоз Эркин Воҳидов “Дониш қишлоқ латифалари”да Матмусанинг тандир қурганию тандир кийгани, дутор чалганию қўшиқ айтгани каби қатор ҳангомаларда яққол кўрсатиб қўйганини бир ёдга олайлик). Таассуфки, бугун ўнлаб ўзбек театрлари “бош”сиз, яъни бош режиссёрсиз, ҳатто тайин-тутуруқли оддийгина режиссёрсиз, аниқроғи касбида саводи чиққан, мутахассислиги “хос”ликларини англаб етган етакчиларсиз мавжуд бўлиб турибди. Шу тахлит кетса, ажабмаски, ҳадемай режиссёр дегани анқонинг уруғига айланиб, кунимиз Матмусаларга қолса. Илоҳо бундай бўлмасин, ақл борида этакни ёпайлик. Бинобарин, мазкур ҳодисадан хулоса чиқариб, янаги йил ташкил топганига ярим аср тўладиган Ўзбек давлат драма театрида соғлом ижодий муҳит, қизғин театрчилик фаолияти билан яшаш кайфиятини қарор топтирайлик. Токи ўзбек театр санъати яна бир кучли, бақувват ижодий жамоа изланиш, интилишлари билан ривожу тараққийга эришсин, анъаналарини давом эттириб, замона шитобига муносиб ўзгариш ва янгиликлари билан маънавиятимиз, маданиятимиз, санъатимиз такомилига хизмат қилсин.


Тожикистонда чўмилиш мавсуми қурбонлари сони кун сайин ўсиб бормоқда\nФото: Тожикистон ФВҚ ахборот хизмати\nТожикистонда чўмилиш мавсуми бошлангандан бери, 20 июль кунига қадар икки ой мобайнида мамлакат сув ҳавзаларида жами 41 киши чўкиб кетган. Бу ҳақда Тожикистон фавқулодда вазиятлар қўмитасига таяниб Азия-Плюс хабар бермоқда.\nЧўкиб кетганларнинг 28 нафари 25 июнь санасигача, қолгани ундан кейин қайд қилинган. Биргина 19 июль куни Тожикистон ФВҚ ходимлари томонидан сувга чўккан бир киши қутқарилган, икки кишининг жасади олиб чиқилган.\nТожикистонда ҳар йили чўмилиш мавсумида ўртача 130-150 нафар одам чўкиб кетиб, вафот этади. Тожикистон ФВҚ берган хабарга кўра, ўтган йил 1-21 июнь оралиғида 40 нафар одам чўкиб кетган. 2019 йил чўмилиш мавсумида эса жами 141 нафар одам сувга чўкиб ўлган.\n08:38 / 17.09.2020\nИнфекциялар юқори учликда эмас: дунё бўйича қайси касалликлар энг кўп ўлимга сабаб бўлади?\n15:52 / 28.08.2020\nАйни пайтда болалар орасида касалланиш ва ўлим кўрсаткичлари қандай?\n16:51 / 20.08.2020\nЎзбекистонда июль ойида ўлим кўрсаткичи сезиларли ошиши қайд этилди\n21:14 / 05.08.2020\nЎзбекистонда кунлик ўлим кўрсаткичи айтилди


ЎзА - Маҳалла ўсмирлари мусобақаси\n17.07.2014 18:42 Болалар спорти\nМаҳалла ўсмирлари мусобақаси\nМаҳалла ўсмирлари ўртасида ўтказиб келинаётган “Футболимиз келажаги” анъанавий республика турнирининг Наманган вилояти босқичи бўлиб ўтди.\n“Маҳалла” хайрия жамоат фонди вилоят бўлими, “Камолот” ёшлар ижтимоий ҳаракати вилоят кенгаши ҳамда маданият ва спорт ишлари бошқармаси ҳамкорлигида ўтказилган турнирда 36 жамоа уч ёш тоифасида ўзаро баҳслашди.\n– Бундай тадбирлар ўқувчиларнинг ёзги таътилини мазмунли ташкил этиш, уларни спортга кенг жалб қилиш, маҳаллаларда соғлом турмуш тарзини қарор топтиришда муҳим аҳамият касб этмоқда, – дейди “Маҳалла” хайрия жамоат фонди вилоят бўлими раиси Насриддин Садриддинов. – Мусобақага қизиқиш йилдан-йилга ортиб бормоқда. Бу йил унинг қуйи босқичларида қирқ беш минг нафардан зиёд бола иштирок этди.\nТўрақўрғон туманидаги Бирлашган маҳалласининг “Истиқлол” жамоаси 9-10 ёшлилар ўртасида, Учқўрғон туманидаги Ўлжатўпи маҳалласининг “Орзу” жамоаси 11-12 ёшлилар, Наманган шаҳар Умид маҳалласининг “Навбаҳор-Умид” жамоаси 13-14 ёшли болалар ўртасида биринчиликни қўлга киритди.\nҒолиблар мусобақанинг шу йил август ойида Наманган шаҳрида бўлиб ўтадиган минтақавий босқичида вилоят шарафини ҳимоя қилади.


«Ҳаётимдаги энг ёмон Uzbekistan Airways авиакомпанияси ҳақида» - Anhor\nAnhor Все посты «Ҳаётимдаги энг ёмон Uzbekistan Airways авиакомпанияси ҳақида»\n01 Oktabr 2019\nЎзини туристик мамлакат деб эълон қилган Ўзбекистон чет эл сайёҳларини нормал қабул қилишга тайёр эмас! Сиз ҳозир, мен, яъни рус тилини биладиган ва МДҲ мамлакатларининг айрим постсовет хусусиятларини тушунадиган киши дуч келган муаммоларнинг бир қисмини ўқидингиз, холос...\nЎзбекистон аэропортларини Россиянинг “Новапорт” компанияси бошқарувига бериш режалаштирилмоқда, аммо ҳозирча ҳаммаси мана бундай:\n«Ҳозир, уйда ўтириб, Самарқанд ва Тошкент аэропортларида мен билан (нафақт мен билан) нималар бўлганини ҳамон “ҳазм қилолмаяпман”. Лекин, келинг, ҳаммасини тартиб билан баён қилай.\nЎзбекистон бўйлаб саёҳатим Самарқандда якунланди, бу ердан 28 сентябрь куни эрталаб соат 04.35 да 044-рейс билан Тошкентга учишим керак эди.\nҲар галгидай, олдиндан тунги соат 2 да такси чақиртирдим ва Самарқанд аэропортига рўйхатга олиш пайтига ўз вақтида етиб келдим. Рўйхатга олиш жойидаги ходим довдираган ҳолда турарди, у мендан смена бошлиғини кутиб туришимни илтимос қилди. Бироздан сўнг олдимга Самарқанд аэропортининг бошлиғи В.Гаффаров келди, у менга учишим керак бўлган самолёт Истанбулдан учмаганини ва қачон Самарқанд аэропортига учиб келиши номаълумлигини айтди. Суҳбатимиз менинг вазият бўйича саволларим билан тахминан қуйидагича бўлди:\n– Мен: Форс-мажор вазият юзага келганини тушунаман. Самолётни кутиш қанчага чўзилишини аниқ айтолмайсизми? Тошкентдан Астанага соат 15.30 да учадиган рейсимга улгураманми?\n– В.Гаффаров: самолёт бугун соат 19.00 гача етиб келолмаслиги мумкин. Истанбулдан маълумот йўқ.\n– Мен: Яхши, Сиз смена бошлиғи сифатида юзага келган вазиятда қандай чора кўрмоқчисиз?\n– В.Гаффаров: Сиз таксилар “пятак”ига бориб, Тошкентгача такси олишингиз мумкин. 4 соат ичида Тошкент аэропортига етиб оласиз, рейингизга ҳам улгурасиз.\n– Мен: Буларнинг ҳаммаси ўзимнинг ҳисобимданми? Қанақа “пятак” ҳақида сўз бораётганини тушунмаяпман – тунда қўлимда юк билан қаерга боришим керак?\n– В.Гаффаров: Ҳа, ўз ҳисобингиздан. Компенсация олиш учун аризани ўз шаҳрингизда авиачипта харид қилган жойингизда берасиз.\n– Мен: Кечирасиз, лекин мен саёҳатдан кейин қолган пулим авиакомпания яратган муаммони ҳал қилишга етиш-етмаслигини билмайман, шаҳарни ҳам билмайман, ўша сиз айтган таксилар турадиган “пятак”ни, нархларни билмайман, бунинг устига таваккал қилиб Самарқанддан Тошкентга машинада юрмаслик учун авиачипта сотиб олганман. Кейин бу вазиятга бир ўзим тушиб қолганим йўқ. Шундай вазият юзага келган экан, автобус ёллаб, ҳаммани ташкиллаштирилган ҳолда Тошкентга жўнатиш Сизга осонроқ эмасми? Кейин, нега шу пайтгача менга самолётни Самарқандда кутишим учун меҳмонхона таклиф қилишмаяпти?\n– В.Гаффаров: Меҳмонхонага келсак, уни ҳал қиламиз, аммо самолёт Истанбулдан қачон учиб келиши номаълум. Бу жуда узоқ вақтга чўзилиши мумкин. Шунинг учун Тошкентга таксида кетганингиз маъқул, шунда ўз рейингизга улгурасиз.\nСуҳбат жараёнини жуда қисқа келтиряпман. У смена бошлиғининг мунтазам равишда қаергадир йўқолишлари, келаётган рейс йўловчилари, шу жумладан чет эллик йўловчилар орасидаги тартибсизлик билан бирга кечаётганди. Бир қиз Тошкентдан эрталаб соат 10 да Дубайга учадиган самолётга, италиялик транзитчи-туристлар эса Милан рейсига улгуришлари керак эди ва ҳ.к.\nБу тартибсизлик ичида мен ўзбекистонлик тиббиёт профессори ва унинг ҳамкасбига қўшилдим, улардан мени ташлаб кетмасликларини ва Тошкентга бирга таксида кетишни сўрадим. Биз смена бошлиғи олдига таксига пул ажратиш масаласини узоқ қўйдик. Ниҳоят, у кассага бориб, 60 000 сўмдан (бу бир неча доллар ёки 2 460 тенге) пул олишимизни айтди, биз бу пулни учаламиз қўшиб таксига беришимиз мумкин эди. Вазият иложсиз эди, биз кассага қараб кетдик. У ерда бизни кассир кутиб турарди, у ҳам яққол бундай вазиятга тайёр эмасди. В.Гаффаров унга ўз жавобгарлиги остида бизга пул беришни айтди. Бу орада аэропортда йўловчилар орасида тартибсизлик ҳукм сурарди, ташкиллаштирилган маълумот бериш хизмати ҳам йўқ эди. Биз ўз тангаларимизни олиб, қандайдир бир машинага ўтирдик ва ўша таксичилар “пятагига” йўл олдик.\nТаксилар “пятаги”да бизни мижоз учун ҳар нарсага тайёр ҳайдовчилар шовқин-сурон билан ўраб олишди. Тошкентга етказиш нархи бўйича савдо бошланиб кетди. Нархлар осмонга кўтарилди, аммо профессорнинг ҳамкасби туфайли нархни келишиб олдик ва Тошкентга йўл олдик. Тун ана шундай асабийлик билан ўтди. Тошкентга соат 8 га етиб келдик. Мен юкларимни Тошкент аэропортида сақлаш камерасида қолдириб, пул айирбошлашни ва тайинланган иккита учрашувга боришни режалаштиргандим. Аммо чучварани хом санаган эканман.\nТошкент халқаро аэропортида САҚЛАШ КАМЕРАСИ ЙЎҚ!!! Ҳа, йўқ! Мен қўлимда юк билан турли ходимларнинг олдига бориб юкимни нима қилишни сўрардим. Менга секингина 214-кабинетга боришимни ва смена бошлиғидан юкларимни унинг кабинетида вақтинчалик қолдиришга рухсат беришини илтимос қилиб кўришим мумкинлигини айтишди. 214-кабинетга кирганимда, кўп сонли жомадонлар ва сумкаларни кўрдим. Менга, агар смена бошлиғига ишонсам, юкларимни қолдиришимга рухсат беришди. Мен юкларим учун бирор-бир ҳужжат белгиланиши-йўқлиги ва унинг учун ким жавобгар бўлишини сўрадим. Менга “чин сўз” эвазига қолдиришим мумкинлигини айтишди. Смена бошлиғига ишонишдан бошқа иложим қолмаганди. Юкларим қандай бўлса, шундайлигича қолди.\nКейин долларларни таксида юриш учун сўмга алмаштириш мақсадида аэропортдаги ягона валюта айирбошлаш пунктига югуриб кетдим. Хўш, нима деб ўйлайсиз? У ёпиқ эди, албатта!\nБутун бир халқаро аэропорт учун @National Bank of Uzbekistan дан биргина валюта айирбошлаш пункти!!! Ёпиқ дарча олдида одамлар тўдаси турарди. Уларнинг орасида юки кўп бўлгани учун тўлаши керак бўлганлар ҳам бор эди. Улар долларда ҳисоб-китоб қилишни таклиф қилишарди, лекин уларни ҳам долларни сўмга айирбошлашга юборишди. Айирбошлаш пункти соат 9 да очиқ бўлиши керак эди. Лекин у ёпиқ эди!\nОдамларнинг эса самолёти учиб кетяпти! Фақат соат 9.20 ларда бир қиз лапанглаб юриб келди, кечиккани учун ҳатто узр ҳам сўрамади, хизматни қўполлик билан кўрсатди, ўзини таништиришни хоҳламади. Шу ерда Ўзбекистон Миллий банки раҳбариятига жиддий саволлар туғилади – банк ходимларининг Халқаро аэропортда хизмат кўрсатиш бўйича меҳнат интизоми, хушмуомалалиги ва одоби бўйича назорат борми ўзи???\nКейин таксига ўтириб, Тошкентдаги танишимникига йўл олдим. Чойи, қаҳваси ва ёқимли суҳбати учун бу меҳмондўст уйга миннатдорчилик билдираман. Иккинчи учрашувимни бекор қилишимга тўғри келди. 2 соат давомида ўзимга келдим ва яна аэропортга йўл олдим.\nРўйхатдан ўтдим, аммо назорат жойида яна муаммолар юзага келди. Микроскопик пичоқчаларга эга болалар ўлчамидаги тўпламимни олиб қўйишди. Ҳатто жуда қаттиққўл ҳисобланган Хитойдаги кўрикда ҳам уни ўтказиб юборишганди, бундан ташқари терактлар содир этилган Туркия, Вьетнам, Шри Ланкада ва бошқа мамлакатларда ҳам бу тўпламни олиб юришимга рухсат беришганди. Лекин бу Ўзбекистон-ку.\nМен севимли тўпламимни солиб қўйишим мумкин бўлган багажимни қайтришларини принципиал тарзда талаб қилдим. Яна аэропорт бўйлаб дўзах чархпалаги бошланди, ниҳоят багажимни олдим, унга тўпламни солиб, дьюти фрига кирдим ва коньяк сотиб олдим.\nХулоса дейсизми? Ўзини туристик мамлакат деб эълон қилган Ўзбекистон чет эл сайёҳларини нормал қабул қилишга тайёр эмас! Сиз ҳозир, мен, яъни рус тилини биладиган ва МДҲ мамлакатларининг айрим постсовет хусусиятларини тушунадиган киши дуч келган муаммоларнинг бир қисмини ўқидингиз, холос. Йўқолган авиарейс масаласини ҳал қилиш учун Самарқанд аэропортида қолган транзитчи чет эл фуқароларининг тақдири ҳақида даҳшат билан ўйлаяпман. Мен кичикроқ самолёт билан боғлиқ вазиятни, форс-мажор ҳолатларига тайёр эмаслик, саросимага тушиш, профессионалликни намойиш этмаслик, оддийгина юк сақлайдиган камераларнинг йўқлиги ва бошқа ақлга сиғмайдиган, аммо ўзим кўрган ҳолатларни таърифладим. Бундан-да мураккаброқ вазиятни тасаввур қилиш қийин.\nБу постни дўстларим учун огоҳлантириш сифатида ёзяпман – ҳеч қандай ҳолатда @Uzbekistan Airways авиакомпаниясининг хизматларидан фойдаланманг. Бу асаблар, соғлиқ ва ҳамён учун хавфли!»


Аёл кишини ўлдирганликда гумонланувчи эркак 19 йил ўтиб қўлга олинди - UzNews.uz\nМазкур жиноят 2001 йилнинг май ойида Тошкент шаҳри Юнусобод туманида содир этилган эди.\nТошкент шаҳар ИИББ ходимларининг Фарғона туманида олиб борган тезкор тадбирлари давомида одам ўлдирганликда гумонланувчи 43 ёшли Р.Э. қўлга олинди. Бу ҳақида Тошкент шаҳар ИИББ матбуот хизмати хабар берди.\nУшбу шахс 2001 йил 16 май куни 75 ёшли Р.С.нинг ўлдирилишида гумонланмоқда.


“Ҳизбуллоҳ” иқтидорга келиши мумкин\n11 май 2021, Тошкент вақти: 03:24\nКузатувчилар фикрича, Ливан парламентидаги ўринларнинг кўпроғини “Ҳизбуллоҳ” гуруҳи вакиллари эгаллашлари мумкин.\nЛиванлик сайловчилар ўзаро кескин рақобатда бўлган Ғарбга мойил Саъад ал Ҳаририй бошчилигидаги сунний мусулмонлари сиёсий иттифоқи ҳамда Сурия, Эрон каби давлатларга таянган шиа мусулмонларининг “Ҳизбуллоҳ” гуруҳига овоз бермоқда.\nМамлакат хавфсизлик кучларининг 50 мингга яқин ходими овоз бериш жараёнида кутилаётган эҳтимолий зўравонликлар олдини олишга сафарбар қилинган.\nЛивандан олинган маълумотларга кўра, сайлов куни тонгданоқ овоз бериш учун сайлов участкаларига келган фуқароларнинг узун навбатлари ҳосил бўлган.\nБу сайловлар мамлакат келажагида жуда муҳим аҳамиятга эга бўладиган сиёсий воқеа сифатида баҳоланмоқда ва мамлакатда нотинчликдан безган ливанликлар овоз бериш жараёнида фаол иштирок этмоқда.\n128 ўринлик парламент учун курашда эса икки сиёсий гуруҳ — Ғарб қувватловига таянган сунний мусулмонлари сиёсий иттифоқи ҳамда Шарқ давлатларга таянган шиа мусулмонларининг “Ҳизбуллоҳ” гуруҳи ўзаро курашмоқда.\nМамлакат бўйлаб, овоз бериш участкалари эса маҳаллий вақт билан тонгги соат 7 да очилган ва улар кечки соат 17 да ёпилади. Сайловнинг дастлабки натижалари эса 7 июн куни оқшом маълум бўлиши кутилмоқда. Натижалар борасидаги расмий маълумот эса душанба куни тонгда эълон қилиниши айтилган.\nАммо дастлабки тахминларга кўра, “Ҳизбуллоҳ” гуруҳи сунний мусулмонлари сиёсий иттифоқига нисбатан парламентдаги бир неча ўринни кўпроқ олиб, сайловда ғалаба қозониши мумкин. “Ҳизбуллоҳ”га рақиблик қилаётган сунний мусулмонларнинг “14 март” коалициясига эса собиқ бош вазир Рафиқ Ҳаририйнинг ўғли Саъад Ҳаририй етакчилик қилмоқда. Ҳозир унинг гуруҳи парламентдаги асосий ўринларга эгалик қилмоқда.\nПрезидент Мишел Сулаймон овоз бериб бўлгач, сайлов жараёнидан қониқиш ҳис қилаётгани айтди ва агар кимдир вазиятни кескинлаштиришга уринса, бундан ҳамма ютқазишидан огоҳлантирди.\n- Ҳа, мен сайлов жараёнининг бу таҳлит кечаётганидан жуда хурсандман. Бу мамлакат хавфсизлиги ва ҳуқуқ тузилмалари учун жуда катта синов бўлди. Мен бу жараёнда томонларни сиёсий риторикани қўйиб, Ливан келажагини биргаликда қуришга чақираман. Агар биз Ливандаги вазиятни ўнглашга қодир бўлсак, бундан ҳамма ютади. Агар қодир бўлмасак, бундан ҳамма ютқазади,- деди Ливан президенти Мишел Сулаймон.\nСайлов чоғида зўравонлик ҳаракатлари олдини олиш учун 50 мингга яқин хавфсизлик хизмати ходими сафарбар қилинган. Бироқ, Ливан армиясининг собиқ раҳбари ва ҳозирда “Ҳизбуллоҳ” гуруҳи иттифоқчиси бўлган насронийлар фракциясига раҳбарлик қилаётган Майкл Ауун хавфсизлик таъминотини жуда заиф, дея танқид қилди.\n- Ҳукумат сайлов жараёнида юз бериши мумкин бўлган хавфли вазиятларнинг олдини олиш бўйича режага эга эмас. Биз музокаралар чоғида уларни огоҳлантирган эдик ва улар огоҳлантирувни қабул қилган эди. Аммо, улар кутилмаган вазиятда кўрилиши мумкин бирор чорани ишлаб чиқмади. Бугунги вазият эса яхши эмас. Улар қандай қилиб бунга йўл қўйди? - деди Ливан армиясининг собиқ раҳбари.\nЛиванда бораётган парламент сайловини 200га яқин халқаро кузатувчи назорат қилмоқда.\nХалқаро кузатувчилар гуруҳига етакчилик қилаётган АҚШнинг собиқ президенти Жимми Картер Байрутдаги сайлов участкаларини кўздан кечиргач, овоз бериш жараёни тинч ва шаффоф ўтишига ишонч билдирди. У Ливан сиёсий партиялари ва уларнинг хориждаги тарафдорларини жанжал чиқармасдан, сайлов натижаларини тан олишга чақирди.\nБу сайловдан сўнг иқтидорга келадиган сиёсий гуруҳ 4 йил ҳукуматни бошқаради. Агар АҚШ томонидан террорчи гуруҳ, дея эълон қилинган “Ҳизбуллоҳ” гуруҳи иқтидорга келса, Ливан изоляцияга солиниши ва бу давлатнинг Исроил билан алоқалари яна ёмонлашиши мумкин.


Самарқанд вилояти. Расмий муносабат\nИжтимоий тармоқлар орқали Самарқанд вилояти Жомбой туманидаги Зарафшон миллий табиат боғида «Қизил китоб»га киритилган ноёб турдаги Бухоро хонгули отиб ўлдирилгани ҳақида хабар тарқаган эди. Мазкур ҳолатни ўрганиш мақсадида, вилоят Экология ва атроф-муҳитни муҳофаза қилиш бошқармаси мутахассислари томонидан ўрганиш ишлари олиб борилди.\nАйни дамда туман прокуратураси томонидан мутасадди ташкилот ва органлар вакилларидан иборат тезкор гуруҳ тузиб, ҳолатни ўрганишни бошлади. Прокуратура томонидан 11 февраль куни миллий табиат боғига тегишли бўлган "Нива" русумли машинани ашёвий далил учун олиб келди ва текширув ўтказиш ишлари бошланди.\nАйни пайтда мазкур ҳолат юзасидан тегишли тартибда терговгача суриштирув ўрганиш ишлари олиб борилмоқда.


17:51 / 01.04.2016\n1 апрель куни дунёнинг бир қатор мамлакатларида "Ҳазил куни" ва "Алдаш куни" нишонланади. Шу куни яқин дўстлар бир-бирлари билан ҳазиллашишади.\n1 апрель куни бир марта бўлса-да жилмайиб қўймайдиган одам деярли топилмайди. Биринчи апрель бир-бирига ҳадди сиғадиган, қалби пок инсонларнинг байрами. Тақвимда қизил билан белгилаб қўйилмаган байрамни бутун дунёда нишонлаш анъанага айланган. Таҳлилчиларнинг фикрича, бугун кўпчилик бир марта бўлса-да кимдир билан ҳазиллашади. Чинакамига халқона бўлган бу байрамда Янги Зеландия, Ирландия, Буюк Британия, Австралия ва Жанубий Африка каби мамлакатларда тушга қадар ҳазилашишади. Тушдан кейинги ҳазилни “апрель тентакликлари” деб аташади.\nМанбаларда илк бор 1509 йилда француз шоирларидан бири “Poisson d’Avril” (Апрель ҳазиллари) хақида ёзиб қолдирган. Лекин илк бор ҳазил куни 1686 йилда ўтказилгани айтилади.\nЎзбекларнинг аскияси бир неча минг йилларга, ҳатто ибтидоий жамоа тузумига бориб тақалиши айтилади. Гулхан атрофида тўпланган аждодлар бир-бирлари билан ҳазиллашгани, шу тариқа аския санъати пайдо бўлгани олимлар томонидан исботланган. Аския қадим-қадимдан бери аждодлар маданиятининг бир қисми сифатида кўрилади. Айни дамда аския ЮНЕСКО томонидан Инсониятнинг жаҳон номоддий маданий бойликлари рўйхатига киритилган.\nҲозир Европада нишонланаётган биринчи апрель куни эса одамларнинг бир-бирларини алдашдан бошланган. Айрим тахминларга кўра баҳор ҳавосининг ўзгариб туриши ҳам бу байрамга асос бўлган бўлиши мумкин. Германияга Ҳазил куни Франциядан кириб келган.\nЕвропада Биринчи апрель байрами XVI асрда пайдо бўлган. Бунга француз қироли Карл Биринчининг 1564 йилда янги йилни 1 апрелдан 1 январга кўчириш тўғрисидаги фармони сабаб бўлган. Аммо одатга кўра одамлар 1 апрелда бир-бирларни янги йил билан табриклайверишган. Аммо байрам хақиқий бўлмагани боис совғаларни ҳазил сифатида қабул қилишган. Масалан, бўм-бўш қутилар совға қилинган. Вақт ўтиши билан ҳазил биринчи апрель анъанасига айланиб қолган. Бу анъана ҳамон давом этмоқда.\nЯқинда топилган Philogelos (кулги ишқибозлари) деб номланган ҳужжатда қадимий кулги ҳақида тасаввур уйғотади. Грециядан топилган бу ҳужжат муаллифлари Гиерокл ва Филагриус бўлиб, милоднинг учинчи ёки тўртинчи асрларига оид бўлиб, унда 260га яқин ҳазил ёзилган.\nЁзувчи Белинский ёзганидек, кулги ҳақиқатни ёлғондан фарқлашда восита бўлади. Инсонда ўз қадрини билиш туйғусини уйғотишга қодир. Бугунги кунда кулгининг турлари кўп. Масалан, ҳазил, пародия, ҳажв, латифа, аския каби сўз ўйинларини келтириш мумкин. Шу ўринда Афанди латифаларини эсга оламиз. Ўтмишда халқ бирор нарсани ҳажв қилмоқчи бўлса, Афанди латифаларини тўқиган. Латифа қизиқарли воқеа борасида қисқача ҳикоядир. Латифа асосан оғиздан-оғизга ўтиб келади. Латифалар инсонлар фаолиятининг барча соҳаларини қамраб олади. Латифаларни иккига ажратиш мумкин. Биринчиси, фақат кулдириш учун тўқиб чиқарилган бўлса, иккинчи латифада ҳаёт хақиқатлари ўз аксини топади. Латифалар кулдириш билан бир қаторда кишини ўйлантиради. Энг қизиғи, латифаларнинг муаллифи ким экани ҳамиша ҳам маълум бўлмайди.\nҲажвиянинг муҳим хусусияти унинг маълум макон ва замонда бўлишидир. Ҳажвия жамиятда юз бераётган ҳодисалар туфайли туғилади. Ҳажвиянинг илдизлари милоддан аввалги 2 асрларга бориб тақалади. Тарихчи Плинийнинг ёзишича, милоддан аввалги VI асрда Гиппонакт исмли шоир бир инсон ҳақида ўткир ҳажвия ёзади. Натижада, ўша одам ўз жонига қасд қилади.\n18 асрдан бошлаб ҳажвия худди табиий офат каби Европадаги барча газета ва журналларни эгаллаб ола бошлади. Ҳажвия худди ойнадир. Фақат унда ўзингиздан бошқа ҳамманинг юзини кўриш мумкин. Ҳажвия ижтимоий адолатга қарши бўлганларга нисбатан ҳужум.\n- 1980 йилда BBC радиоси Биг-Бен соатининг механик циферблати замонавий электрон циферблатга алмаштирилишини маълум қилди.\n- 1986 йилда Le Parisien газетаси стадион қурилиши муносабати билан Эйфел минораси бузилиши хақида хабар берди.\n- 1975 йилда Австралиянинг This Day Tonight янгиликлар дастурида эндиликда бир дақиқа юз сониядан иборат бўлиши, яъни бир кеча кундуз 20 соатдан ташкил топиши хақида қарор қабул қилингани борасида ахборот берилди.\n- 2008 йилда BBC Антарктикада қишлаш учун Жанубий Америкага йўл олган учувчи пингвинлар суратга олинганини маълум қилди.


«Кўк кит» мактаб ўқувчисига онасини ўлдиришни вазифа қилиб топширди\n21:10 / 20.03.2017\nМосквадаги мактаб ўқувчиларидан бири «Кўк кит»дан онасини ўлдириш ҳақида топшириқ олган. Москвалик 36 ёшли аёл ўғлининг ёзишмаларини ўқиб қолгач, полицияга мурожаат қилган.\n«Москва» янгиликлар агентлигида ёзилишича, ушбу аёл 7-синфда ўқийдиган ўғлининг «ВКонтакте»даги саҳифасини текширганида унга бир қатор топшириқлар берилганини, жумладан «онани ўлдириш» ҳақидаги топшириқни кўриб қолади. У февраль ойида 13 ёшли ўғли ўз қўлини тиғ билан кесганини ҳам пайқаган эди. Унинг айтишича, уйига тез-тез нотаниш одам томонидан қўнғироқ қилина бошлаган.\nАгентликнинг маълум қилишича, ушбу аёл McDonald's ресторанлари тармоғи ходими бўлиб, Большая Ордынка кўчасида яшайди.\nҲозирда бу ҳолат бўйича текширув олиб борилмоқда, полиция квартирани кўздан кечирган ва боланинг телефони ҳамда ноутбукини олиб қўйган.\n«Кўк кит» ўйини реал ҳаётда олиб бориладиган ўйин бўлиб, унинг якунида ўйновчига ўз жонига қасд қилиш топшириғи берилади. Ўйин иштирокчиси топшириқни ижтимоий тармоқдаги «Ўлим гуруҳи»даги номаълум «куратор»дан олиб туради.\nОгоҳ бўлинг: МДҲ мамлакатларида «кўк кит» ўйини\n«Даракчи» газетасида журналист Барно Мадалиеванинг ушбу «ўйинлар» ҳақидаги «Ўлим гуруҳлари»: қачон бошланган, нега айнан кўк кит, буйруқларни бажармаса нима бўлади?» номли мақоласи эълон қилинган.\nСизу бизни ташвишга солаётган бу «ўлим гуруҳлари» асосан ижтимоий тармоқларнинг турли сегментларида ўз гуруҳларини турли номлар ва «ҳештег»лар остида ташкил этган ҳолда ўсмир ёшларни банди қилади. Бу каби гуруҳларнинг номлари асосан ўсмирларни тушкунликдан халос этиш, уларга кўмак бериш, муаммоларига ечим топа олиш имкониятларига қаратилган бўлиб, шу жиҳат билан жалб этади. Ўсмир ёшдаги болаларда эса бундай ҳолатлар тез-тез кузатилиши сир эмас. Шу боис ўсмирлар «ўлим гуруҳлари»нинг номига қизиқиб, ўйин ҳаволасига киради ва унга аъзо бўлиб қолади.\n«Ўлим гуруҳлари»нинг номини санаб адоғига етиб бўлмайди, аммо фожиага чорловчи оригинал гуруҳ аллақачон ёпилган. Гуруҳ яратувчиси эса яқинда ҳибсга олингани ҳақидаги маълумотлар ҳам бор. Унинг исми Филипп Лис. Энг ачинарлиси, унинг «ихтироси» жуда кўп издошларни пайдо қилди ва бугунги кунда улар турли номлар билан «ўлим гуруҳлари» сифатида ижтимоий тармоқларда фаолиятини давом эттиряпти. «Ўлим гуруҳлари»да хавфли ўйинлар «Мени тонгги 4:20 да уйғот» буйруғи билан бошланади. Аксарият ўсмирлар айнан ана шу буйруқ асосида хавфли гуруҳнинг қармоғига илинади.\nҚачон бошланган, нега айнан кўк кит?\n«Ўлим гуруҳлари»нинг хавфли ўйинига 2015 йилда ўзини поезд тагига ташлаган, ўша пайтда 16 ёшда бўлган Рина Поленкованинг ҳаракатлари туртки бўлган. Жонига қасд қилишига сабаб эса йигитининг ташлаб кетгани бўлган. Бу бахтсиз ҳодисага ТВ ва таниқли блогерлар эътибор қаратади. Бу эса ўсмирлар орасида ўз жонига қасд қилиш оммалашишига сабаб бўлади. Биринчи «Кўк кит» гуруҳи ташкил этилиши ҳам айнан ана шу жараёнларга тўғри келади. Нега бу «ўлим гуруҳлари» айнан кўк китни рамз сифатида танлаган? Чунки кўк китлар тез-тез тушкунлик сабаб ўзини қирғоққа, қуруқликка ташлаб, жонига қасд қилади.\nБу жуда оддий: ўсмирлар атрофдагиларга ўзининг нималарга қодирлигини кўрсатишга иштиёқманд бўлади ва ҳар қандай ўйинда ғолибликка интилади. Ижтимоий тармоқлардаги «ўлим гуруҳлари» ўсмирларнинг ана шу нозик жиҳатларига эътибор қаратган ҳолда улардан фойдаланади ва хавфли ўйин якунидаги «ғолиблик»ка етаклайди.\nЎйин шартлари эса 50 қисмдан иборат ва 50 кун давом этиб, охири ўйинчининг ўз жонига қасд қилиши билан якунланади. Ўйин қоидасига кўра, иштирокчи хавфли ўйин шартларини «ўлим гуруҳлари»нинг «Мени тонгги 4:20 да уйғот» буйруғи асосида эрталаб 4:20 да тармоққа кириб қабул қилиб олади. Гуруҳ етакчиси, уларнинг тили билан айтганда «куратор» эса тузоққа илинган ўсмирга самимий муносабатда бўлиб, унинг қизиқишлари, кайфияти ва ўзи ҳақида кўпроқ билишга интилади. Кейин ўсмирни текшириб кўриш учун ҳавола юборади ва жасурлигини синовдан ўтказади.\nАввалига топшириқлар оддийгина бўлади, масалан, гуруҳнинг рамзини чизиш каби. Аммо кейинчалик бу шартлар мураккаблашиб, ҳатто тиғ билан қўлни тирнаб ёзишга ҳам мажбур қилади. Иштирокчи вазифаларни бажарганининг исботи сифатида берилган топшириқнинг бажарилганини суратга тушириб, гуруҳ «куратори»га кўрсатиши керак.\n«Ўлим гуруҳлари» қўяётган ўйин шартларининг энг сўнгги босқичида юқори қаватдан ўзини ташлаш, тез келаётган автомобилнинг олдини кесиб ўтиш каби топшириқларни бажариш асносида худкушликни амалга оширишга ундайди.\nБажармаса нима бўлади?\n«Ўлим гуруҳлари» етакчилари берилган топшириқларни ўйинга аъзо бўлган ўсмирнинг сўнгги босқичда, яъни хавфли кульминацион нуқтада бажаришдан бош тортишига йўл қўймайди, бўйин товлаганларга таҳдид билан тазйиқ ўтказади. Қандай қилиб дейсизми? Улар ўсмирга ҳавола юборади ва уни очишни таклиф этади. Бу «ўлим гуруҳлари»нинг яна бир тузоғи эканлигини қизиқиши устун келиб ҳаволага кирган ўсмир билмайди. Ҳаволага киргани заҳоти «кураторлар» махсус дастур орқали ўсмирнинг IP манзилини аниқлаб, унинг уй манзилини билиб олади ва шу орқали сўнгги хавфли шарт, яъни худкушликни бажаришга мажбурлайди, акс ҳолда яқинларини йўқ қилиш билан таҳдид қилади. Ҳали ҳеч қандай қарорни мустақил қабул қилиш салоҳиятига эга бўлмаган ўсмир эса бу таҳдидлардан ваҳимага тушади ва шартни бажаришга кўнади…\nКўк кит ўлим гуруҳи\nСамарқандда “Кўк кит” юзасидан тушунтириш ишлари ўтказилмоқда\n“Ажал мусиқасига ўзбек ёшлари ўйнамайди!”


ЙҲХБ вакили: кундузи чироқларни ёқиб юриш бўйича жарима тўлаганларнинг пули қайтарилмайди - xabar.uz\nЙҲХБ вакили: кундузи чироқларни ёқиб юриш...\n07.06.2019 17:00 0 1752\nБугун Адлия вазирлиги томонидан «Йўл ҳаракати хавфсизлигини таъминлаш бўйича қўшимча чора-тадбирлар тўғрисидаги» қарори бўйича матбуот анжумани ташкил этилди.\nМазкур анжуманда кундузи фараларни ёқиб юриш бўйича қоидани бузгани учун жарима тўлаганлар пули қайтариладими, деган савол ўртага ташланди. ИИВ ЙҲХБ бўлим бошлиғи Азизхон Муродовнинг аниқлик киритишича, жарима тўлаганлар пуллари ҳайдовчиларга қайтариб берилмайди.\nЛекин ўз навбатида баённома расмийлаштирилган, лекин жарима пулини тўлашга улгурмаганлар тўловдан озод этилади.\nАввалроқ, Ўзбекистон Республикаси Вазирлар Маҳкамасининг қарорига кўра автотранспорт воситаларининг барча турлари учун кундузи яқинни ёритувчи чироқларни ёки кундузги сигнал чироқларни ёқиб юриш ҳақидаги қоида 2021 йилнинг 1 январига қадар қолдирилганди. Шу тариқа баъзи истисноларни инобатга олмаганда, кундузи чироқ ёқиб юриш энди вақтинча талаб қилинмайди.\n• транспорт воситалари ташкилий жамланма сафида ҳаракатланаётганда;\nЙҲХБ кундузи чироқ ёқиб юриш\nАвто 05/06, 14:03\nҲайдовчилар учун ҳайитлик. Кундузи чироқ ёқиб юриш қоидаси ўзгартирилди\nЖамият 30/05, 17:45\nИИВ: «Кундузи чироқ ёқиб юриш мажбурийлиги қайта кўриб чиқилмоқда»


Қон бу - ҳаётдир - AmuNews.uz - энг сўнгги янгиликлар\nДонор қонининг ҳар томчиси ҳаёти қил устида турган беморни ҳаётга қайтариш, унинг соғлигини тиклаши учун йўналтирилади. Шу маънода олганда донорлик – энг юксак инсонпарварлик, бетакрор олижаноблик демакдир. Донор берган қон туфайли ҳар йили ер юзида миллионлаб инсонларнинг ҳаёти сақлаб қолинади. Соғликлари тикланиб, оёққа туриб кетадилар. Шу боис, сўнгги йилларда олийҳиммат донорга бўлган эътибор ва эҳтиёж кучаймоқда. Мана шундай олий ҳиммат донорларимиздан туманимизнинг жонкуяр, етакчи шифокорлари, тажрибали терапевт Бекимбат Алламбергенов, тажрибали реаниматолог Шуҳрат Чоршамов, кичик ҳамширалар Гавҳар Боботаева, Хуршида Саъдуллаева, Гулбаҳор Исмоиловалар бизнинг доимий донорларимиздир. Уларнинг олий-ҳимматликлари туфайли жуда кўп беморларнинг соғликлари ва ҳаётлари сақлаб қолинди.\nШу ўринда биз тайёрлаётган қон заҳираси талаб ва эҳтиёжларни қоплай олмаётганини ҳам айтиб ўтишни истар эдим.\nЎз навбатида донорликнинг донор ҳаёти ва соғлиги учун кони фойда эканлигини айтиб ўтишимиз керак бўлади. Бу тиббиёт амалиётида бир неча асрлардан буён исботлаб келинаётган айни ҳақиқатдир. Биринчидан, қон топширган донор организмидаги қон янгиланади, яъни организмда янги қон ишлаб чиқариш жараёни кучайиб, яшовчанлик ва яшариш ҳолати юзага келади.\nҲозирги амалдаги қоида ва тартиб бўйича 19 ёшдан 60 ёшгача ҳар бир соғлом киши ўзининг жинси, касбидан қатъий назар, донор бўлиши мумкин. Чунки бундай ҳолатларда қоннинг ивиш хусусияти бартараф этилади. Эритроцитлар кўп қон йўқотилган маҳалда ёки камқонликнинг оғир турларини даволашда фойдаланилади. Лейкоцитлар йиғиндиси эса оғир қон касалликларини даволаш учун хизмат қилади. Хуллас, донор берган ҳар томчи қон турли ҳолатлардаги ва турли касалликларни даволашда кенг қўлланилади. Бир неча донорнинг ўзи бир неча юзлаб одамларнинг ҳаётини сақлаб қолади ёки соғликларини тиклайди. Шу нуқтаи назардан донор қонининг аҳамияти беқиёс ва бебаҳодир.\nҲозирги юксак техника тараққиёти ва энг замонавий янги технологиялар асрида қон қуйиш жараёнларининг дастлабки босқич ишларини амалга оширишга бўлимимизнинг серғайрат ва тажрибали шифокори Янгибой Собиров, катта ҳамшира Ҳамида Эшчанова, кичик ҳамшира Гулойим Холменовалар донорлар билан самарали ишлашмоқда. Чунки донорлар бизнинг таянчимиз. Бизнинг муваффақиятларимиз эса беморлар соғлигини тиклаш ва яхшилаш билан ўлчанади. Шу боис, биз беғараз донорлар сафини янада кенгайтириб, халқимиз соғлигини сақлашга хизмат қилаверамиз.\nТТБ ҳузуридаги "Қон банки” бўлими шифокори.\n(Фото http://navoiypress.uz дан олинди)


Зафар Хошимов иқтисодчи Тиллахўжа Алимухамедовнинг ҳоким фаолияти ҳақидаги мақоласига жавоб берди - Anhor\nAnhor Все посты Зафар Хошимов иқтисодчи Тиллахўжа Алимухамедовнинг ҳоким фаолияти ҳақидаги мақоласига жавоб берди\nAnhor.uz “Anglesey Food ” масъулияти чекланган жамияти асосчиси Зафар Хошимовнинг иқтисодчи Тиллахўжа Алимухамедовнинг мақоласи юзасидан фикр-мулоҳазаларини эълон қилади.\nБугун “Анҳор”да беихтиёр иқтисодчи Тошкент шаҳар ҳокими Жаҳонгир Ортиқхўжаевнинг тўрт йиллик фаолияти натижаларини иқтисодий кўрсаткичлар асосида таҳлил қилмоқчи бўлган ушбу мақолага тўқнаш келдим.\nШаҳар ҳокимига нисбатан холис ва холис муносабатда эканлигимни ўқувчиларим билишади, қолаверса, унинг танқидга арзийдиган жиҳатлари ҳам бор, деб ўйлайман. Аммо, хусусан, шаҳар иқтисодиёти ҳақида гапирадиган бўлсак, бу ердаги рақамлар ўжар нарса ва улар шаҳарда олиб борилаётган иқтисодий сиёсатнинг ёрқин муваффақиятидан далолат беради.\nМақола муаллифи, тан олишимиз керак, шаҳар иқтисодиёти ўсишининг бир қатор муҳим кўрсаткичларини санаб ўтган, аммо кейин унинг бу муваффақиятларини қора рангларга бўяшга уринишлари танқидга дош беролмайди ва мен уларни холис ва далиллар билан асосланган деб атай олмайман.\nМен бу мақолага эътибор бермаслигим мумкин эди: одамлар у ҳақида ҳар хил нарсаларни ёзишади, лекин мақола муаллифи уларни ўз баёнотига жалб қилиш учун “зўрлаган” рақамлар ва, албатта, мен ҳали ҳам математикман ва мантиқни масхара қилишларига қараб туролмайман, мени бу постни ёзишга мажбур қилди.\nМен тартиб бўйича бошлайман. Хўш, биз нимага эгамиз:\nЎсиб бораётган мамлакат ялпи ички маҳсулотида Тошкент шаҳри улуши 13,1 фоиздан 16,6 фоизга ўсди. Шу билан бирга, қайд этамизки, ушбу даврда ялпи ички маҳсулот ҳам барқарор ўсишни кўрсатди: 2018 йилдан 2021 йилгача бўлган тўрт йил давомида мамлакатимиз ялпи ички маҳсулоти 17 фоизга ўсиб, 59,16 миллиард доллардан 69,20 миллиард долларгача ўсди.Яъни Тошкент шаҳри ЯИМ шу даврда 48 фоизга ўсиб, 7,75 миллиард доллардан 11,49 миллиард долларга етди. Бошқача айтганда, Тошкент иқтисодиёти республика ўртача кўрсаткичидан қарийб уч баробар тез ўсди. Бу жуда таассурот қолдирадиган рақамлар.\nМуаллиф, шунингдек, Тошкент шаҳрида аҳоли жон бошига ЯҲМ ўсишини қайд этади, тахминан бир хил кўрсаткичлар: муаллиф маълумотларига ишонадиган бўлсак, бутун мамлакат бўйлаб 29,4% га ўсган кўрсаткичда 53,4% ни ташкил қилади.\nАммо бу икки кўрсаткичдан сўнг, муаллиф воқеликдан чекина бошлайди.\nБиринчидан, муаллиф ҳақиқатан ҳам бизни шаҳар иқтисодиётининг ўсишига фақат қурилишнинг ўсиши ва саноат зарари ҳисобига эришилганига ишонтирмоқчи. Ишончлироқ бўлиши учун иқтисодчи шаҳарнинг умумий ЯИМдаги ҳар иккала соҳанинг фоизлардаги ўзига хос улушлари динамикасидан фойдаланади.\nШундай қилиб, саноатнинг шаҳар иқтисодиётидаги улуши, муаллифнинг фикрича, 2018-2021 йиллар оралиғида 36,4 фоиздан 34,5 фоизга “пасайган”, шу даврда қурилишнинг улуши эса 8,1 фоиздан 10 фоизга ошган. Бу инкор этиб бўлмайдиган баёнотга ўхшайди, лекин … биз ҳали ҳам бу турли кўрсаткичларнинг фоизлари эканлигини ҳисобга олишимиз керак. Шундай қилиб, 2018 йилда у 7,75 миллиард долларнинг 36,4 фоизи ёки 2,82 миллиард долларни, 2021 йилда эса 11,49 миллиард долларнинг 34,5 фоизини ёки 3,96 миллиард доллар ташкил этди.\nБу даврда шаҳарда саноат маҳсулоти ишлаб чиқариш ҳажми 41 фоизга ўсганини ҳисоблаб чиқиш қийин эмас, бу мамлакат ялпи ички маҳсулотининг шу даврдаги ўсишидан 34 фоизга юқоридир. Шундай қилиб, ушбу маълумотларнинг холис баёни қуйидагича бўлиши керак: саноат, қурилиш ва хизмат кўрсатиш соҳалари шаҳар иқтисодиёти ўсишининг локомотивига айланди, қурилишнинг ўсиши эса етакчи қадриятларга эга бўлди.\nИккинчидан, жаноб Алимуҳамедов ҳам худди шундай йўл билан ўз ўқувчиларини шаҳарда кичик бизнес қисқариб бораётганига ишонтирмоқчи. Аслида, ундай эмас. Худди шу методологиядан фойдаланган ҳолда, кичик бизнес субъектларининг мутлақ кўрсаткичларда ўсиши 4,91 миллиарддан 5,53 миллиардгача ва 12,6% ни ташкил этганини ҳисоблаш осон. Шаҳарнинг ҳайратланарли иқтисодий ўсиши фонида бу кўрсаткич ҳақиқатан ҳам камтарона кўринади, аммо контекстни билмасдан рақамларга қараш мумкин эмас…\n2018 йилда мамлакатда эски солиқ сиёсати амал қилди, унинг моҳияти шундан иборат эдики, солиқ режимлари корхоналар ходимлари сонига боғлиқ эди – ходимлар қанча кам бўлса, режим шунчалик қулай бўлади. 2018 йилда кичик корхона таърифи ҳозиргидан бутунлай бошқача эди, яъни фақат ходимлар сони ҳисобга олинарди. Бу кўплаб корхоналарнинг сунъий равишда парчаланишига, ишчилар сонини камайтирилишига ва шунинг учун кичик корхоналар сифатида пайдо бўлишига олиб келди. Янги солиқ сиёсати муваффақиятли амалга оширилгандан сўнг, кўплаб корхоналар, айниқса саноат ва тижорат корхоналари жадал ўсишни бошладилар, шунчаки ўша пайтда ишлаётган “кичик” корхоналарини бирлаштириб, ишчиларни, ҳеч бўлмаганда, реалликка яқин сонда “ёллашди”. Йириклашувнинг яна бир омили – бу табиий ёки органик иқтисодий ўсиш бўлиб, унга муаллифнинг ўзи ҳам мурожаат қилади: корхоналарни бирлаштириш меҳнат унумдорлигини оширишга, харажатларни камайтиришга, таннархини камайтиришга ёрдам беради ва ҳоказо. Табиийки, тадбиркорлар кейинги йилларда пайдо бўлган бизнес учун яратилаётган имкониятлардан фойдаланиб, ўз корхоналарини кенгайтириш ва бирлаштиришдан мамнун.\nАммо шунга қарамай, худди шу Жаҳон банкининг ҳисоб-китобларига кўра хўжалик юритувчи субъектларни йириклаштириш тезлиги бўйича Ўзбекистон ривожланаётган мамлакатлар кўрсаткичларидан анча орқада қолмоқда.\nМуаллиф тезисининг тўлиқ тор-мор қилиш учун яна шуни қўшимча қилиш керакки, сўнгги уч йилда Тошкент шаҳрида кичик бизнес ва якка тартибдаги тадбиркорлик субъектлари сони икки ярим баробардан зиёдга кўпайди.\nНиҳоят, биз инвестициялар ҳақида фикрга келдик: тўғридан-тўғри ва кредит инвестициялари. Бу ерда муаллиф учинчи марта ўсиб бораётган (!) жами қийматлардаги улушлар билан кўзбоғлоғичлик кўрсатади. Муаллифнинг таъкидлашича, 2021-йилда Тошкентга мамлакатимиздаги барча инвестициялар ҳажмининг 21,7 фоизи жалб қилинган. Бу кўрсаткич бўйича Тошкент шаҳри 80 фоизга ўсди (12 фоизни ташкил этди), бунда 2018-2021 йиллар давомида жалб қилинган инвестицияларнинг мутлақ ҳажми бир неча баробар ошгани ҳақида гапирмаяпмиз. Муаллиф тўғридан-тўғри хорижий инвестициялар (ТҲИ) хорижий инвесторларнинг шаҳар/мамлакат иқтисодиётига бўлган ишончининг ўзига хос кўрсаткичидир, деб тўғри таъкидлайди. Демак, ушбу 21,7 фоизлик улушнинг 17,6 фоизи, муаллифнинг қайд этишича, тўғридан-тўғри хорижий инвестициялар (ТҲИ), бошқача айтганда, бу миллий кўрсаткичнинг 3,8 фоизини ташкил этади. Аммо 2018 йилда худди шундай кўрсаткич (12% улушдан 17,6%) -2,11% бўлган бўларди. Яъни, яна, Тошкент иқтисодиётидаги тўғридан-тўғри инвестицияларнинг улуши, ҳатто шаҳар иқтисодиётига киритилаётган инвестицияларнинг мутлақ қийматлари ўсишини ҳисобга олмаганда ҳам, худди шундай 80 фоизга ошди.\nШаҳар ҳокими ҳақида муаллифнинг шахсий танқидларига атайлаб изоҳ бермайман, бу унинг фикри ва ўз муносабатини билдириш ҳуқуқи. Мен шунчаки одамлар ўзларининг шахсий мулоҳазаларини асослаш учун рақамларни манипуляция қилишлари, найранглар кўрсатишлари, маълумотларни “қулоқларидан”тортиб чиқаришларига мутлақо қаршиман.\nБухоро вилоятида ЙПХ ходимларига пародия суратга олгани учун икки блогер жаримага тортилди


Исроил Ғазога ҳужумларни кучайтирди\n09 май 2021, Тошкент вақти: 09:53\nИсроил ҳарбий учоқлари пайшанбадан жумага ўтар кечаси Фаластиннинг Ғазо минтақасига интенсив ҳужумларни уюштирди.\n“Ройтер” ахборот агентлигининг маълум қилишича, Ғазода ХАМАС гуруҳи томонидан назорат қилинувчи объектларга камида 25 ракета урилган.\nАввалроқ Ғазо минтақасидан “Ислом жиҳоди” гуруҳи Исроилнинг Тел-Авив шаҳрига қарата иккита ракета ҳужуми уюштирган эди. Ракеталардан бирортаси мўлжалга етиб бормаган.\nҒазода 16 одам ҳалок бўлгани айтилмоқда. Исроил мудофаа вазири Эҳуд Барак заҳирадаги 30 минг одам ҳарбий хизматга чақирилишини эълон қилди. Ғазо минтақаси чегараларига Исроил қўшинлари йиғилмоқда.\nМинтақадаги вазият чоршанба куни Исроил ҳужуми оқибатида ХАМАС лидерларидан бири Аҳмад ал Жабарий ўлдирилганидан сўнг кескинлашган эди.


Ишга кабул килиш тартиби\nНомзод хакидаги маълумотлар белгиланган тартибда урганиб чикилгач, маълумоти талабга жавоб берадиган номзод тегишли булим ва хизмат , тегишли директор уринбосарига дастлабки сухбатга таклиф этилади. Тегишли рахбарлар билан сухбатдан муваффакатли утган номзод жамият директори билан шахсан сухбатдан утади.\nСаралаш ва сухбатдан утган номзод билан урнатилган тартибда мехнат шартномаси тузилади ва ишга кабул килиш тугрисидаги жамият директорининг буйруги кабул килинади. Номзоднинг малакаси ва тайёргарлигидан келиб чикиб жамият директори томонидан 1 ой ёки 3 ойлик синов муддати белгиланади.\nИшга кабул килинган ходимга мутахассилигига кура барча замонавий иш шароитлари, жумладан: махсус кийим, химоя воситалари, ички телефон алокаси, локал ва корпоратив компютер тармогидан фойдаланиш имкониятлари, канцелярия моллари ва барча зарурий, меёрий хужжатлар билан таъминланади.\nХодимнинг ижтимойи химояси конунчиликда белгиланган тартибда амалга оширилади, унинг манфаатлари касаба уюшмаси томонидан химояланади.


Украина ҳарбийлари мамлакат шарқида икки россиялик аскар асир олинганини айтмоқда\n25 ноябр 2020, Тошкент вақти: 10:50\nУкраина ҳарбийлари мамлакат шарқидаги россияпараст айирмачилар тарафида жанг қилаётган икки россиялик аскарни асир олганини иддао қилмоқда. Украина Бош штаби матбуот вакили Владислав Селезнёвнинг 18 май куни маълум қилишича, асир олинган икки эркак Украина хавфсизлик хизмати тарафидан сўроққа тутилмоқда ва Киевга келтирилиб матбуотга тақдим этилади.\nҲарбийларга кўра, Россиянинг икки аскари фронт чизиғида Шчастия шаҳарчасида асир олинган. Якшанба куни аскарлардан бири тасвирлангани тахмин этилаётган видео пайдо бўлди. Видеода саволларга жавоб бераётган йигит Россиянинг Тольяти шаҳрида жойлашган махсус қўшин сержанти эканини гапириб беради.\nРоссия айирмачиларга ёрдамга ўз аскарларини жўнатаётганига доир иддаоларни рад этиб келади. Лекин Украина шарқидаги Луганск ва Донецк вилоятларидаги айирмачилар тарафида Россия фуқаролари курашаётганини тан олади.


Kutubxona - Xulkar Toʻymanova. Arosatdagi ayol (hikoya) / Kiril\nSiz shu sahifadasiz: Xulkar Toʻymanova. Arosatdagi ayol (hikoya) / Kiril\nМуаллифXулкар Тўйманова Асар номиАросатдаги аёл (ҳикоя)\nТуркумларКутубхона  Xалқлар - Ўзбек/мустақиллик адабиёти Бўлимлар - Сараланмаган  Муаллифлар - Xулкар Тўйманова  Услуб - Наср Шакл - Ҳикоялар Ёзув - Кирил\nТилЎзб Ҳажм37KBБезатишUzgen (admin@kutubxona.com) Қўшилган2010/07/13 Манбаhttp://www.ziyouz.com/index...\nАросатдаги аёл (ҳикоя)\nLotin yozuvda Xулкар Тўйманова\nХудо ҳақидаги азалий баҳс-мунозара унга ҳам тинчлик бермасди. «Ҳа, тангри бор. У бутун борлиқнинг эгаси", деган жўнгина иқрорга негадир бўйин ёр бермайди. Ҳеч қандай илоҳият йўқ, деб ёшлигиданоқ уқдирилган тушунча барибир хирагина бўлиб бунга соя ташлаб турарди. Муаллима ўзи каби олий маълумотли, туппа-тузук лавозимда ишловчилар ҳам худога сиғиниб, ундан фақат яхшилик, омонлик ёғилишини, ўт-сув, туҳмат балоси, бевақт ўлим рўй бермаслигини тиловчиларнинг бир қадар кўплигидан ҳайратга тушмай иложи йўқ эди. Агар ҳамма нарсага қодир Аллоҳ ҳақиқатан ҳам мавжуд, бўлса, нега нопок ва фосиқ одамлардан дунёни тозалашга қурби етмайди? Нима учун кимлардир ногирон, кимлардир бой ва яна бировлар жуда ночор? Нега оламнинг қайсидир қутбида уруш, сув тошқини, бир чеккасида боғу роғлар гуллаган? Унинг миясида саволлар шу қадар қалашиб ётардики, уларга бирма-бир жавоб топишга ақли ҳам, шу ёшга қадар тўплаган тафаккури ҳам ожиз эди. Аллоҳнинг мавжудлиги тўғрисидаги диний қарашлар кўпинча унга илмий талқинлардан устун эмасдек таассурот уйғотарди. Материя бирламчи, онг иккиламчи, деган тушунча ҳам шу туфайли вужудга келган шекилли.\n...Икки кун илгари у мактабдан қайтар, қош қорайиб қолганди, қиш аввалида кунлар қисқара бошлайди, кишилар совуқдан ижирғаниб, шом чўкиши билан бошпаналарига кириб кетишади. Муборак ҳали муз қотиб улгурмаган гузардан кетиб бораркан, вужудида одатдаги бамайлихотирлик ҳукмрон эди. Бу йўллардан ҳар куни, ҳар кеч юради, кундуз қандай бўлса, кечаси ҳам шундай, фақат қоронғилик, ўзингни қўлга ололсанг бўлди, ҳеч ким сени кузатаётгани йўқ.\nАёл тикка йўлга чиқиб олгач, қадамини тезлатди, йўқ, сукунат ёки зимистонликдан заррача ҳам чўчимасди, барча қишлоқ аёлларига хос фидойилик, жонсараклик уни уйига шоширмоқда эди. У палтосининг тугмаларини ечди, икки кифтини нимадир босиб турганини ҳисобга олмаганда, руҳи енгил эди. Кўчанинг икки томонида ҳам тут дарахтлари савлат тўкиб турибди. Бирдан қаршисида қоп-қора кўппак пайдо бўлди, ит аввал ириллаб, унинг сумкасини ялади. Муборак ҳимоя истаб, қочишга ҳаракат қилди. Аммо жонвор чаққонлик қилиб, унинг олдидан кесиб чиқди ва бехосдан тун сукунатини бузиб, устма-уст ҳурди. Муборак қалтирар, оёқларидан мадор кетган, кўзлари ҳам нурсизлангандек теварак-атрофни илла-базўр илғарди. Важоҳатли ит, тилсиз, ҳиссиз дарахтлар ва чўзилиб кетган йўл, бошқа ҳеч вақо йўқ. Қичқириш бефойда, ана лаънати итнинг кўзлари шунчалик қаҳрга тўлиб ёниб турибдики, қўйиб берса уни ғажигудай. «E, Худо, ўзинг асра!» деб такрорлади ичида у, шу дафъада кўзига ҳеч нарса кўринмасди. Ўзини умр бўйи ўйлантириб келаётган саволларга шу тобда негадир жавоблар қуйилиб келаётгандек эди. Бўридек уни ғажишга тайёр турган махлуқотдан қутулиб олса бўлгани. «Ўтир, ўтир, ўтирсанг-чи!» дерди унга ички бир нидо баралла, шунда хаёлига ит ташланганда шартта ерга ўтириш керак, деган оқилона ўй келди. Юраги қинидан чиққудек урар, ит эса унга қараб тўхтовсиз ҳурар, афтидан ўтиргани учун унга ҳамла қилишга ботинолмаётгандек эди. Ўлжанинг кутилмаганда ерга ялпайиб ўтириши ҳам итнинг унини ўчиролмади. Муборак бир неча дақиқа жойидан қимирламади, махлуқ энди ҳуришини бас қилиб, ириллаб унинг теграсида айланар, кийимларини искарди, бинобарин, ҳужумнинг чекиниши учун имкон яратилганди. Агар шу тобда мототсикл товуши эшитилмаганида, ит ҳали-вери унинг ёнидан жиладиган эмасди. Рулдаги одам улардан уч ҳовли нарида яшайдиган Фахри монтёр экан, уни орқасига мингаштириб олди ва уйигача элтиб қўйди. «Худонинг ўзи асрабди, тишлаб олганда нима қилардингиз, эртагаёқ етти чўзма қилиб, ўқитиб юборинг» деди у хайрлашаётиб.\nМуборак ўша кеч ухлолмади, худога шак келтиришингнинг оқибати бу, деб баттар асабига теккан эрига тескари ётиб олди. Фаҳмича, эри бу ёрти ҳазили билан иккаласи орасидаги баъзи келишмовчиликларни бартараф этмоқчи эди, аксинча бўлди. Муборак бу кўнгилсизликнинг худога сира ҳам дахли йўқ, деб баланддан келдию, ўйланиб қолди. Наҳотки, қора итни худо унга даҳрийлиги учун жазолаш мақсадида юборган бўлса, ақл бовар қилмайдиган гап. Дайдиб юрган ит, шунчаки йўлиқиб қолди, буни наҳотки худонинг ёзуғи деб баҳолаш мумкин бўлса? Аёл кўнгилсиз воқеа таъсиротидан ўзини халос этолмас, айни пайтда буни Аллоҳ раво кўрган тақдир кўргулиги деб баҳолаш эриш туюлмоқда эди. Кимларнингдир ҳаддан ташқари тақводорлиги ва бундай одамларга дуч келганда уларнинг ҳамма нарсани кўргувчи ва билгувчи зот борлиги тўғрисидаги қатъий эътирофларидан Муборак ҳеч қачон ҳайратланмас эди.\n...Талабалик йилларида бир курсдоши билан худди шу мавзу устида тортишиб, терс бўлиб қолганди. Наманганлик бу қиз ҳаддан ташқари художўй бўлиб, овқатланишдан аввал, ётиш олдидан, хуллас, оддий ҳаракатларда ҳам «бисмиллоҳир раҳмонир раҳим"деган сўзни айтишдан эринмас, имтиҳон ёки синовга киришда «Худо, ўзинг мададкор бўл!» деб илтижо қилар, бундан худди ўзига ғайрат-шижоат олгандек бўларди. Қизнинг тангри-таолога сиғиниши ўткинчи ёки расмий бўлмай, ҳеч вақт унутилмайдиган, ҳамма нарсага қодирлик тўғрисидаги фикр ва туйғуга асосланган эди. У муроди ҳосил бўлиш-бўлмаслигидан қатъи назар, онгию шуурига маҳкам ўрнашиб олган ўша эътиқод таъсиридан чиқа олмасди. Муборак у билан битта хонага тушиб қолгани боис дастлаб унинг хатти-ҳаракатларига кўниколмай, ёшгина қизнинг бор-йўқлиги номаълум бўлган парвардигор азму иродаси қаршисида тиз чўкмоққа ҳам тайёр эканлигидан ажабланиб юрди. Курсдоши буни сезарди, бир куни сўраб қолди: «Нима, Муборак, сиз Худога ишонмайсизми?". «Йўқ» деди у узил-кесил. «Астағфурулло денг, худога ширк келтирманг. Агар тепангизда яратган эгам амр бериб турмаса, ер юзида ҳамма нарса остин-устун бўлиб кетишини тасаввур қиласизми? Ўзингиз ўйланг, ахир сиз, биз, ер, сув, осмон, дарахтлар, борингки, ўн саккиз минг олам унинг амру фармонисиз қандай мувозанат сақлайди, қандай бошқарилади? Агар Тангри-таолло бўлмаса, сиз билан биз бу ёруғ оламда юрармидик?» деди курсдоши куйиб-пишиб ўз фалсафасини тўкиб солар экан. Муборак бу қизнинг мушоҳадасини инкор этмади, аммо ўз фикрида собит қолаверди ва қачонлардир физикада кашф этилган бутун олам тортишиш қонунига боғлаб, илоҳий кучнинг йўқлигини, фақат у кўзга кўринмас бир шарпа сифатидагина мавжудлигини исботлаб бераркан, Ижобатни биргина савол билан мот қилишга муваффақ бўлди:«Сиз институтни тамомлаб, ўқувчиларга художўйликдан таълим бермоқчимисиз?» Ижобат индамади, аммо бу унинг Муборакка енгилганидан далолат бермасди.\nМуборак унчалик кўп давом этмаган таҳсил йилларини Ижобатнинг ўша гапларини гоҳ тан олгандек, гоҳ рад этгандек ўтказди. «Ҳали бошингизга бирор кўргулик тушсин, Худога ишонганингизни сезмай ҳам қоласиз. Ишонмайдиган одамни биринчи кўришим!» дерди у ҳар гал Муборакка дуч келганида. Аввалдан башорат қилинган кўнгилсизлик қачондир рўй бериши мумкин, буни рад этиш қийин. Бундан уч йил муқаддам отаси тўсатдан вафот этди, на оғриб ётди, на ташқаридан бирор таъсир бўлди, сабаби қоронғи. Қўни-қўшни ва қавм-қариндошлар «Худо юборган ажал-да, қўлимиздан нима ҳам келарди, осий бандалар бўлсак» деб ҳамдардлик билдиришди. Тасодифий ўлим Муборакка ғайри-табиий бўлиб туюлар, олий даргоҳда онгига обдон сингдирилган сабабсиз ҳеч қандай оқибатнинг бўлиши мумкин эмаслиги хусусидаги илмий тушунчалар миясида чарх ураверарди. Ҳеч қандай сабабсиз бу дунёдан кўз юмиш мумкинми, бу — ақлга, мантиққа сиғмайдиган гап. Балки отасида қон босими бирдан хуруж қилгандиру, ўтиб кетади деб эътибор бермаганмикан? Хўш, Худога отасининг ширин жони нимага керак, у раҳм-шафқатли, марҳаматини дариғ тутмайдиган зот дейлик, нега қўйдай юввош бандаи-мўминнинг умрига човут солади? Ҳаётнинг ёзилмаган қонуни — ўлимга дуч келганда зиёлилар ҳам боши эгик туриши, Яратган эртадир-кечдир бандаларининг умрига якун ясашини Муборак отасини сўнгги манзилга кузатар чоғда чуқурроқ англаганди. Институтни тамомлаган ёшгина мутахассис мактаб муҳитига кўникиб, ягона илоҳий зот фалакнинг одамзотга кўринмас қаватида амру фармон бериб туришини катта-кичик давраларда эшитар, аммо буни ҳақиқат деб тан олишга ҳамон иккиланарди. Муаллимлардан бирининг ўғли олти ёшдан ошишига қарамай тили чиқмаганлигини ҳам яратганнинг кўргулиги деб билишарди улар. Айниқса, ўша ўқитувчи ич-ичидан эзилар, ҳар қадамда Аллоҳга ишониб қолганини таъкидлар, наҳотки, боламнинг пешонасига гунглик балоси ёзилган бўлса, дея изтиробини ҳаммага ошкор этарди. Чиндан ҳам буни тангрининг азму иродасига йўяётган ҳамкасбларини рад этгулик жўяли фикрга эга эмаслигидан Муборак қийналарди, баҳслашмагани маъқул, эҳтимол улар чиндан ҳам ҳақдирлар... Курсдоши Ижобат айтган ўша кўргулик Комил муаллимнинг бошига тушганини, бу эса уни руҳан ожиз ва мағлуб қилиб қўйганини баъзан тан олар, баъзан тан олмас эди. Ҳамкасби зиёлилигига бориб, шўрлик ўғлини аввал дўхтирларга кўрсатди, туғма гунгни даволашга врачларнинг салоҳияти етишмаслиги ҳақида муаллим ўйлаб ҳам кўрмаган. «Чиқмаган жондан умид» дея аламзада ота мулла-эшонлардан нажот сўрарди. Афсуски, улар ҳам болага тил ато этишолмасди. Муборак бегуноҳ ва норасида гўдаккинанинг аҳволи-руҳиясидан таъсирланган кўйи Аллоҳга ишонишига бир баҳя қолган ҳолатга ҳам тушди, лекин миясининг иккинчи томонида чарх ураётган буни кескин рад этувчи тушунчани барибир енга олмади. Оламнинг англаб бўлмас сирлари кўп, инсон боласи ҳеч вақт бу синоатнинг тагига ета олмайди. Фанда худо йўқ, деб жар солувчилар қанчалик кўп бўлмасин, бунга зид равишда унинг яккаҳокимлигини ёқловчилар ҳам оз эмас. Аслида илоҳий куч саналмиш худо фалакиётда бутун оламни ўз изми билан бошқараётгандек тасаввур уйғонишига сабаб ўша тақводорларнинг осмонда ердагидан фарқлироқ ҳаёт кечишини билмаслиги эмасмикан? Фан осмон жисмлари ўртасида ўзаро ҳаракат бирлиги ҳукм суришини аллақачон исботлаган. Қор, ёмғир, дўл ўз-ўзидан эмас, балки табиат ҳодисаларининг бир-бирига боғлиқлигидан ёғмасмикан?\nEл йўқолса ҳам қаъдаси йўқолмайди, одамларнинг турмуш тарзига сингиб кетган урф-одатларга бўйсунмасликнинг мутлақо имкони йўқ, қишлоқ аҳлидан ажралиб юриш хосиятли эмас, бинобарин, маломатга қолмаслик керак, деган ўй Муборакни аҳён-аҳёнда безовта этарди. Эл билан эллашиб, тиллашиб, диллашиб яшамасанг бўлмайди. Муаллима кўпроқ мактабда — ўқувчилар даврасидагина ўзини эркин тутар, уларга Аллоҳ-таоло ибтидоий жамоа тузуми даврида қашшоқ ва ночор, бечораҳол қабилалар томонидан ўйлаб топилган илоҳият эканини уқдиришга уринар, баъзан ўзини бу қадар қийноққа солаётган тушунчанинг қули бўлиб қолаётганидан таажжубга тушарди. Болалар ҳам қизиқ ҳикоя ёки эртак тинглаётгандек унинг нутқига қулоқ осишарди. Чақмоқ чақиши, момоқалдироқ гумбурлаши, ер силкиниши, дунёнинг қайсидир қитъасида ёнғин ёки сув тошқини рўй бериши, машина ёки самолётларнинг ҳалокатга учраши инсоннинг аллақандай гуноҳлари учун парвардигор томонидан юборилган жазо эмаслигини, аксинча ер, юлдуз, осмон, сунъий йўлдошлар ўзидаги ортиқча энергияни вақти-вақти билан чақмоқ ва турлича фалокатлар кўринишида чиқариб туришини ўқувчилар ҳайратга кўмилиб тинглашарди. Муаллима яна шундай давом этарди: «Eнергия йўқдан бор бўлмайди, бордан йўқ бўлмайди, фақат бир турдан бошқасига айланади, бу табиат қонуни бўлиб, ҳеч қандай илоҳий куч уни ўзгартира олмайди". Тўпори ва довдир, сипо ва содда қишлоқ болаларини ўқитиш пешонасига ёзилганидан шукр қилмай бўладими? Талабалигида амалиётни шаҳар мактабларида ўтказишга тўғри келар, шаҳарлик мардумчаларнинг ўзбошимчалигига бас келиб бўлмасди. Уларнинг айримлари очиқдан очиқ худога ишонишар, бўлғувси ўқитувчининг бу мавзуга муносабатини билиш учун саволларга кўмиб ташлашарди. Муборак ўнғайсизланар, ўнлаб жуфт кўзлар қаршисида бебурд ва обрўсиз бўлиб қолишидан хавфсирар, илоҳий кучнинг йўқлиги тўғрисидаги илмий таълимотни батафсил тўкиб солар, кечалари мижжа қоқмай қалин китобларни варақлаб чиқиш эвазига ҳосил бўлган мағизли фикрларни ўқувчиларга тортиқ этарди. У уч йил мобайнида амалиётни шу тариқа ўтказди, тенгқурлари ўқувчи ва ўқитувчи орасида вужудга келиши мумкин бўлган турли зиддиятлар ҳақида гапиришар экан, унда айнан шу масалада тортишув рўй беришини курсдошларидан сир тутишга мажбур эди. Хайриятки, бу йиллар кўз очиб юмгунча ўтиб кетди. Муборак ғала-ғовур шаҳри азимни тарк этиб, киндик қони томган юртга қайтиб келганида, бир ҳолатдан ниҳоятда ажабланди: шаҳар фан, маданият, санъат тараққий этган, яъни тараққиёт авж олган макон бўлишига қарамай, яратганга сиғинувчилар кўпроқ экан. Қишлоқ одамлари онгида ҳам эҳтимол, Аллоҳга сиғиниш у ўйлаган даражадан зиёддир, ҳар нечук бу масалада уларни айблаш керак эмас, негаки бу ерда маърифат маскани сифатида биргина мактаб, нари борса, кутубхона ишлайди. Ҳашаматли кинотеатр ёки музей, соя-салқин истироҳат боғлари аҳоли истиқомат қиладиган гавжум шаҳарларга хос. Агар олтмиш олтинчи йилда пойтахти азимда табиий офат — зилзила рўй бермаганида, тўридан гўри яқин қарияларгина Аллоҳдан ўзларига умр сўраб ёлворишарди, бу аниқ. Ижобат айтганидек, кутилмаган, хаёлга келмаган мусибат кўпнинг бошига шўри-ғавғо солиб, илоҳиётга ишонтириб қўяди. Олимларнинг таъкидлашича, табиатдаги бундай фавқулодда ҳодисалар ҳар ўн бир, ўттиз беш, қирқ бир, тўқсон саккиз ва ниҳоят етти юз эллик йилда такрорланиб тураркан, буни фанда айланиш қонуниятлари дейишади. Улкан шаҳарда табиатнинг бу хуружи ўз-ўзидан содир бўлмаган, табиий офат қандайдир қонуниятлар билан чамбарчас боғлиқ, ҳа, худди шундай.\nМуборак инсон руҳиятининг кўп нарсага қодирлигини, воқеликдан олинган таассурот даставвал бир сидра кўнгилдан кечишини оддий ҳақиқат деб билар, очиғини айтганда, ўйлаш, фикрлаш, таъсирланиш каби ҳолатлар ҳам бизга парвардигор томонидан ато этилган қобилият дегувчиларни рад этишга тайёр эди. Ахир инсон ўз онги, ақлу тафаккури билан оламни англайди-ку? Қандай қилиб уни Аллоҳ бошқарсин? Айримларнинг фикрича, одамнинг танаси Аллоҳ томонидан қурилган иморат эмиш. Бунга ақл бовар қилмайди, ахир ҳар бир инсонни отаси, онаси яратади-ку?\nҲаётнинг тасодифга тўлалигини қаранг, қаердан ҳам қора ит унга йўлиқа қолди? Шифохонада ётиб даволанишини мажбур қилиб қўйган дўхтирлар билан баҳс бойлашиши фойда бермаяпти. Уларнинг фикрича, Муборакка ташланган ит қутурган бўлиши ҳам мумкин экан. Унга ташхис қўйиб, бир неча кунлик муолажани буюрган дўхтир афсусланганнамо бош чайқаб шундай деди:\n— Аёл бошингиз билан тунда нега ёлғиз юрибсиз, ҳайронман! Яхшиям тишлаб олмабди, худо бир асрабди сизни.\n— Зарилликка юрганман-да, дўхтир! Бу воқеанинг худога нима алоқаси бор?\n— Жуда алоқаси бор-да, синглим. Яратгандан беамр бировнинг оёғига ёки қўлига тикон кирмайди. ҳаммамизам яратганнинг осий бандаларимиз. Бизга институтда худо йўқ, деб таълим беришган, лекин мен юз фоиз худога ишонаман. Яхши ишимизнинг мукофоти, номақбул ишимизнинг жазоси бор. Ҳар қалай ўн саккиз минг оламни яратишга сизу биз ожизмиз!\n— Ахир табиат ҳам яратувчи-ку, наҳотки ер,сув, тоғу тошлар худонинг амри билан вужудга келган, десангиз.\n— Бўлмасам-чи, худди шундай, Муборакхон. Сиз ғирт атеист экансиз-ку, бунчалик ҳам бўлманг.\n— Иккиланиб юргандан кўра ё ишониш, ё ишонмаслик керак.\n— Тўғри, демак сиз ишонмайдиганлар хилидан экансиз-да, мен эса аксинча... Э, қойил, умрим бино бўлиб, сиздай қатъий фикрли одамга биринчи маротаба дуч келишим, худди европаликларга ўхшайсиз-а, ваҳоланки сиз фан доктори ёки катта амалдор эмассиз, оддийгина муаллима... ҳайронман!\n— Нима қипти, одам ўз фикри билан яшаши керак!\n— Ҳар кимнинг ўз фикри борликка бор-а...— дўхтир суҳбатдошига синчковлик билан тикилиб, унинг фикрини тасдиқласа-да, гапининг давомини айтолмай тўхтаб қолди.\n— Ниманидир айтолмаяпсиз...\n— Сиз билан баҳс бойлашишнинг фойдаси йўқ экан!\n— Мен нечта укол олишим керак?\n— Киндигингиздан қирқта укол оласиз, чидашга мажбурсиз, акс ҳолда...\n— Акс ҳолда қутуриб кетишингиз эҳтимолдан холи эмас, демоқчисиз.\n— Худо асрасин!\nМуборак қаршисида туриб валломатлик қилаётган шифокорнинг сўнгги сўзига жавобан ҳеч нима деёлмади. Дўхтирнинг оқ-сариққа мойил юзида хавотирга асос бўладиган ифода акс этди. Битта-ярим оқ оралаган қуюқ, қора қошлари пир-пир учди, пастки лабини бармоқлари билан ушлаб, нигоҳини Муборакдан олиб қочди.\n—Тинчланинг, биз кучукнинг сизга ўтиб улгурган микробларини аллақачон даф қилдик, ҳар қалай қутурмаган ит бўлсин-да. Агар жуда кўнглингиз хижил бўлса, Балиқчи ота зиёратгоҳига боринг-да, назр-ниёз дегандек... Ит қопганлар, фарзанд кўрмаётганлар, бедаво дардга чалинганлар, хуллас, гуноҳкор бандалар ўша ерга бориб, худо йўлига назр-ниёз аташади. Эскичага ишонмасангиз ишонманг, лекин бундан ҳеч қаёққа қочиб қутулолмайсиз!\nПалата шифокори яна нималар деди, Муборак эшитмади, тўғрироғи, буни истамай, қулоқларини қўллари билан бекитиб, чойшабни устига тортиб олди. Бу қандай ҳолат, адоғи, чеки-чегараси йўқ саволларга жавоб топиш мумкинми ўзи? ... Масжид биноси бу ердан — мактабнинг орқа томонидаги катта тош йўлдан аниқ кўринарди. Нақшиндор устунлардан ёғилган ёрқин жилолар бу гўшада сирли ва илоҳий муҳит ҳукм сураётганидан далолат беради, тип-тиниқ чашма ва ундаги катта-кичик балиқлар жозибадор туюлмоқда эди, яланғоч дарахтлар совуқда ғарибгина бўлиб кўзга ташланади. Симтўсиқдан сал нарироқда сукунатга чўмган қабристон ястаниб ётар, унда-бунда ёдгорлик лавҳалари ўрнатилгани кишига қандайдир хотиржамлик бахш этарди. Қор барханлари орасига яширинган майсалар кўзни қанчалик қувонтирмасин, очиқ қабрлар кишини шунчалик ваҳимага соларди. Бежиримгина мўйналик палтодаги аёл масжидга оёғи тортмайроқ кетиб борар, агар у шу тобда муқаддас зиёратгоҳга нима учун кетаётганини хаёлидан ўтказмаганида, ҳадиксираши ҳали замон чекинмасди. Аёл кўзларини оҳиста юмди, қора ит худди ёнгинасида изма-из юргандек ён-верига қаради, хаёлида жонланган экан. Шу атрофдаги хонадон болалари ҳали у масжидга элтувчи ёлғизоёқ йўлда кўриниши биланоқ ажабсиниб қараб туришарди. Афтидан, улар кўҳликкина аёлнинг бу жойга қадам ранжида этишидан ажабланишмоқда. Кўк чопони устидан белбоғ ўраган қотма киши — қоровул шекилли, белкурак билан масжид ҳовлисидаги қотиб қолган музни ўярди.\n— Э, қизимей, сенга қайси бемазанинг ити ташланиб юрибди,— қоровул унинг арзини тинглаб, афсус билан бош чайқади.— Қутурганмикан, деб гумонсираяпсан-да, бўлиши мумкин. Қайси йили қишлоғимизда бир хотин тўйдан қайтаётса, саёқ ит унга қараб ҳурибди. Шўрлик қўрқиб кетибди, ит баттар қувармиш. Шунда аёл ит қувганда бирдан ўтириш керак, деган ақидани эслаб ўтириб олибди. Кучук уни искаб-искаб нари кетибди, Балиқчи отага келиб, кийим-кечакларини назрига қўшиб, худо йўлига ташлаб кетди, ҳеч бало қилмади.\nEгнидаги қимматбаҳо палтосини, ичидаги кийимларини бу ерга ташласа, қандай кетади? Қанча назр олса олсин, лекин кийимларига кўз олайтиришгани нимаси, қишнинг ўртаси бўлса, бунинг устига палтоси қимматбаҳо. Чол уни анойи деб ўйлаяпти шекилли, керак бўлса, у оладиган назрлар ҳеч қандай худо йўлига ташланмаслигини, аксинча, юлғичликнинг бир тури эканлигини исботлаб беради. — Ота, бу... эгнимдаги кийимларимни ташласам, қандай кетаман? Ахир пул берсам бўлмайдими?— деди Муборак ботинмайроқ. У қоровулдан тасдиқловчи жавоб эшитарман деб ўйлади, чолнинг юзида истиҳола ёки андиша сезилмади.\n— Ит искаган кийимларни кийишни ўзингга эп кўрасанми, қизим? Ахир қутуриш балосидан омон қолганингнинг ўзи бахт-ку, худо кўрсатмасин, қутуриб кетсанг, кийимнинг сенга нима кераги бор?\nМуборак Балиқчи отага ўзини етаклаб келган қўрқув туйғусининг мумкин қадар тезроқ даф бўлишини истар эди, шу лаҳзада бу алағдалик уни ўзига буткул оғдириб олди. Бу олатасир туйғудан батамом қутулишни истаган сайин акси бўлаяпти. Қора ит юрганда, турганда ва ухлаганда ҳам уни тинч қўймас, кўз ўнгида ириллар, овлоқ ва кимсасиз жойда танасини бурда-бурда қиладигандек дамба-дам сесканиб кетарди. Зиёратгоҳ қоровули ҳозирча пул билан қаноатланадиган бўлди, аммо эртагаёқ итнинг тумшуғи теккан кийими борми, буюми борми, қутурмаслиги учун оқ латта илинган салқи дорга осиб кетишини уқдирди.\nМуборак эртага яна масжидга келишини ўйлаб, негадир кўнгли ёришиш ўрнига хижил тортди, қора ит ҳамон ўзини таъқиб этаётгандек атрофга аланг-жаланг қаради. Аёл ўзидаги бу оний ҳолат аввалгиларидан энди кескин фарқ қилаётганини англагандек бўлди...\nЧор-тараф оппоқ қор қўйнида, қир-адирлар ортидан тобора баландлаётган офтобга қаролмай аёлнинг кўзлари қамашди...\n"http://www.kutubxona.com/wiki/index.php?title=Xulkar_Toʻymanova._Arosatdagi_ayol_(hikoya)_/_Kiril&oldid=14020" dan olindi\nTurkumlarAsarlarOʻzbek mustaqillik adabiyotiSaralanmaganXulkar ToʻymanovaNasrHikoyalar\tAdabiy Shakllar


Туркистон байроги - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\nЖурнал Ҳаракат №1 (28) 2001. ИЧИДАГИЛАР\n(Суз боши урнига Туркистон орзуси) - Туркистон байроги\n«Туркистон мухторияти», «Кукон мухторияти»... Бу жуфтликларни эшитмаган одам булмаса керак. Улар коммунистлар ёздирган «СССР тарихи» ва «Узбекистон ССР тарихи» китобларида хам ер олган. «Ойни этак билан ёпиб булмас» деганларидек, тарихимизга оид бу жумлаларни халк хотирасидан чикариб булмаслигининг далолатлари булар.\nТуркистон... Туркия туркларининг Ота Ватан, деб айтадиган юртлари. Туркистонликларнинг узи учун эса кувиб етилмаган, ушланмаган буюк орзу. Бу орзу - бутун туркистонликларни бирлаштирувчи марказлаштирилган давлат - Туркистон давлати.\nХеч шубхасиз, тарихда бу орзунинг хаётга энг якин нуктаси Амир Темур замонида булганди. Аммо бобомиз узининг узига хос йулини танлади ва бутун императорларнинг килганини том тескарисини килиб тириклигидаёк бир бутун давлатни угилларига булиб берди. Орзулар орзулигича колди, кадим туркларнинг таъбири билан айтсак – якинлашган саринг узоклашиб борадиган марра - кизил олмага айланди.\nАммо Туркистон гояси хам, Туркистон сузи хам унитилмади.\nПарчаланган Туркистон русларнинг мустамлакасига айланганда хам бу номдан кечолмадилар, мустамлака улка Туркистон генерал-губернаторлиги, деб аталди. 1917 йили Чор императорлигининг кулаши туфайли Туркистонни мустакил давлатга айлантириш имкони тугилгандек куринди. Шу йилнинг апрелидаёк Туркистон ишчи ва солдат шуроларининг Тошкентдаги съездида иштирок этаётган ерли туркистонликлар алохида тупланиб Туркистон Улка Марказий Мусулмон Шуросини ташкил этдилар. Мустафо Чукой раиси этиб сайланган бу Шуро Туркистонда мустакил давлат куриш истаги билан уртага чиккан биринчи Миллий харакат булди. Аммо истак бошка, мавжуд вазият бошка. Буни Мусулмон Шуросининг аъзолари хам яхши тушунишарди. Мана Мустафо Чукайнинг хотираларидан бир парча:\n«Бизнинг йулимизда икки буюк тусик турарди. Буларнинг бири миллий харакатларимизнинг асосий душманлари булса, иккинчиси узимизнинг уртада колганлигимиз ва муташаккил харакат йулидаги тажрибасизлигимиз эди. Бу тусикларнинг энг куркинчлиси хам ана шу иккинчиси эди.\nМиллий марказимиз курилгандан сунг камчиликларимиз анча ойдинлашиб курина бошлади. Атрофдан миллий марказга кела бошлаган материаллар янги вазиятни англаш ва унга караб ишлашда тартиб йуклигини куркинч бир куринишда очмокда эди...\nМиллий марказнинг махаллий ташкилотларини яраштириш, уларга бир турда шакл бериш хакидаги уринишлар купинча натижасиз колди. Мархум муфти Махмуд Хужа Бехбудий Афанди, Носиржон Тура, Обиджон Тура, Обиджон Махмуд, Мир Одил ака ва бошкалар каби кишиларнинг гайрат ва хикматлари соясида Самарканд ва Фаргона вилоятларида район ва вилоят ташкилотларини бир даража йулга куя билган эдик. Бошка ерларда эса ишлар бизни сунг даража кайгуртирадиган ва Ишчи ва Солдат шуроларини севинтирадиган бир вазиятда бормокда эди».\nБу киска иктибосдан куриниб турганидек, вазият ута мураккаб булишига карамасидан миллий харакатчилар хеч чекинмасдан олга кетабердилар. Нихоят, 1917 йил 8 декбрь куни Куконда фавкулодда Курултой тупланди ва Туркистон мухторияти тузилгани эълон килинди. Туркистон мухторияти бу кадим улкада ташкил килинган ва замонавий давлатчилик атрибутларини (белгиларини) яратишга интилган биринчи мустакил давлат эди. Унинг биринчи атрибути эса – бу сахифани хам «Бирлик»нинг Интернетдаги веб-сахифасини хам ясатиб турган ой-юлдузли ок-кирмизи-кизил байрок.\nТуркистонликларнинг мустакил-ликка интилишларининг тимсоли булган бу байрок, минг афсуски, узок вакт хилпиролмади. Мухторият икки ойгина яшади. У суздагина интернационалист, амалда эса рус шовинизмининг янги шаклда тамсил этган коммунист-большевиклар томонидан конга ботирилди, йук килинди.\nБу хам яна бир маглубият эди, вактинчалик маглубият...\nОрадан 70 йил утгач, йикилган байрокни янгидан кутариш истагидаги миллий-демократик харакатлар уртага чикдилар. Уларнинг биринчи кадамлари зафарли булди. Туркистон худудида Москва тарафидан курилган беш жумхурият мустакилликка эришди. Аммо, Мустафо Чукай замонидан бери тугаб битмаган ички низолар хали хам уз актуаллигини йукотмаганди. Натижада, янги маглубиятлар каршисида колдик. Мустакил беш давлатнинг салкам хаммасида хокимият - уша коммунист-большевикларнинг меросхурларини кулида. Туркистон байроги хали хам халкларимиз боши узра хилпираётгани йук.\nЛекин, хеч ким инкор этолмайдиган бир хакикат бор дунёда. Халк, миллат факат тарихи ва бугуни бор булгани учун бор эмас, тарихи ва бугуни бир бирига боглик булгани учун, бу куни тарихнинг давоми булгани учун бор. Бу богларни узган, авлодлар яратган кадриятларни, улар кутарган байрокларни боши устига куйолмаган, узининг асл фарзандлари бошлаган ишларни давом эттиролмаган халк халк булолмайди.\nБиз халкмиз. Миллатмиз. Демак, хеч шак-шубхасиз, парчаланган Туркистонни бирлаштирамиз. Бу балки Туркистон федерацияси булар, Туркистон конфедерацияси булар, ёки Туркистон Бирлиги булар. Нима булса хам, миллий-демократик харакатларнинг талаби билан бошланган интеграцион жараёнларнинг натижаси бир бутун Туркистон булажак.\nВа, иншоолох, бир бутун улка узра ой-юлдузли ок-кирмизи-кизил байрок янгидан учишга бошлаяжак.


Ўзбек-қирғиз чегарасида ўқ отилди\nҚирғизистоннинг Боткен вилояти Қадамжой туманидаги “Чашма” чегара масканида ўзбекистонлик фуқаролар ва қирғизистонлик чегарачилар ўртасида жанжал чиққан.\nҚирғизистон Чегара хизматидан олинган маълумотга кўра, бу воқеа 18 ноябрь куни кеч соат 19 да бўлиб ўтган. Қирғиз чегарачилари микроавтобусда чегарани кесиб ўтган Ўзбекистон фуқаролари ҳужжатини текширмоқчи бўлганлар. Бироқ машинадаги йўловчилардан икки нафари чегарачиларга қаршилик кўрсатган. Ўзбекистон фуқароларидан бири – Жамшиджон Аҳмедов чегара наряди бошлиғининг кўкрагига мушт туширган ва қуролини тортиб олмоқчи бўлган. Шундан сўнг чегарачилар огоҳлантирувчи ўқ узганлар. Микроавтобусдаги қолган саккиз йўловчи чегарадаги тартибсизликдан фойдаланиб, Ўзбекистон тарафига ўтишга муваффақ бўлган.\n- Улар Ўзбекистон тарафига ўтиб, Қирғизистонга келаётган қирғиз давлат рақамига эга автомашиналар йўлини тўсиб қўйганлар. Йўл тўсиш 10-15 дақиқа давом этган. Чегара пунктига махсус отряд етиб келгач, тартиб ўрнатилган, - деди Қирғизистон Чегара хизмати расмийси Болот Айтмамбетов.\nҚирғизистон чегара хизмати матбуот маркази хабарига кўра, “айни пайтда қирғиз чегарачиларига нисбатан куч ишлатган Ўзбекистон фуқаролари Қадамжой туман ички ишлар бўлимида сақланмоқда - уларга нисбатан жиноят иши очилган. Чегарадаги тартибсизликка алоқадор ўзбекистонлик фуқаролари Сўх туманининг Пидиргон қишлоғида яшашлари аниқланган”.


Ҳуқуқ ҳимоячилари: Ўшда суд жараёни иштирокчиларига ташланиш оддий ҳолат | ҚИРҒИЗИСТОН ЯНГИЛИКЛАРИ\nҲуқуқ ҳимоячилари: Ўшда суд жараёни иштирокчиларига ташланиш оддий ҳолат\nҲуқуқни ҳимоя қилиш ташкилотлари маълумотларига кўра, барча стратегик суд маҳкамаларида жабрланувчилар томонидан адвокатлар, судланувчилар, суд раисларига тажовузлар бўлади. Ўш шаҳар суд раиси ушбу маълумотларни шарҳлашдан бош тортмоқда.\n«Кылым шамы» ҳуқуқни ҳимоя қилиш маркази бошчиси Азиза Абдурасулова Kloop.kgга берган интервьюсида Ўшнинг адвокатлари ва суд раисларига тажовуз «биринчи марта эмаслиги»ни айтди.\n«Қирғизистонда жабр тортганлар яқинлари судланувчилар, улар адвокатлари ва ҳатто суд раисларига ташланишлари оддий ҳолга айланган. Бизда буни тасдиқловчи фактлар бор», — деб билдир Абдирасулова.\nҲимоячининг айтишича, Ўшда ҳамон «кўринмас низо» [этник ўзбеклар ва қирғизлар ўртасида] бор.\n«Буни йўқ деётган инсонлар жуда қаттиқ адашмоқдалар, бу низо янада каттароқ характерга ўтмоқда», —деди ҳуқуқ ҳимоячиси.\nАбдурасулова бу гапларига мисол қатори бир суд иши якунида этник қирғизга ўзбекни ўлдирганлиги учун уч йилга қамашга қарор чиқарилганда судланувчининг қариндошлари ўлдирилган ўзбек яқинларининг «иккинчи инстанцияга шикоят арзи билан мурожаат қилиши»ни эшитиб уларга ташланишган.\n«Зўравонлик бир тарафдан чиқмоқда. Суддаги интизом ва ҳуқуқий тартибни суд раислари сақлашлари керак, лекин уларнинг суд приставлари йўқ. Бу каби муаммолар давлат мақомида ечилиши керак», — дейди «Кылым шамы» бошчиси.\nАзиза Абдурасулова ўзининг маркази адвокатлари ҳам калтакланганини, ўзи ҳам бир гуруҳ «миллатчи руҳидаги» инсонлар қўлида қолганини айтиб ўтди.\n«Судланувчилар, улар адвокатлари, жабрланувчиларнинг қариндошлари калтаклангани юзасидан бирорта жиноий иш очилмади. Далиллар, аризалар, тана жароҳатлари, судмедэкспертиза ҳулосалари бор», —деб билдирди Абдирасулова.\n«Граждане против коррупции» маркази раҳбари, ҳуқуқ ҳимоячиси Толекан Исмаилова Kloop.kgга берган интервьюсида стратегик суд маҳкамаларида иштирокчилар орасидаги тўқнашув давом этаётганини айтди.\n«Биз бош прокуратура ҳамда ҳукуматга суд жараёнларида унинг барча иштирокчилари хавфсизлиги ҳуқуқ тартибот органлари, ҳукумат тарафидан таъминланиши керак деган аризалар юбордик», —деди Исмаилова.\nУнинг сўзларига кўра, жамият эътиборида бўлган барча суд жараёнлари чоғида адвокатлар калтакланади.\n«Бу ёмон одатга айланиб қолди. Биз ким қонунни бузса жиноий жавобгарликка тортилишини талаб қиламиз», — деди ҳимоячи.\nУнинг айтишича, прокуратура ва ҳуқуқ тартибот органлари ҳодимлари «кузатишлари» эмас, балки қонунбузарликни кўрганда буни тўхтатиш учун «аралашишлари» кераклигини айтади.\n«Прокуратура бир ишни ўз қўлига оладида, кейин бу иш кўриб чиқилганини айтади, аслини олганда маҳаллий ҳукумат стратегик суд жараёнлари чоғида жанжалларнинг, қонунбузарликнинг ташаббускори, чунки улар [маҳаллий ҳукумат] одамларни [суд жараёнларига ҳалал беришлари учун] жўнатади ва уларга маълум бир нарҳда пул тўлайди», —деб ҳисоблайди Исмаилова.\nЯна бир ҳуқуқ ҳимоячиси Дмитрий Кабакнинг фикрича, агар ташланаётган одамлар ҳаракатларида жиноий иш бўлса, бу билан тергов органлари шуғулланишлари лозим.\nУ Ўш мэри Мелис Мирзақматовнинг қонуннинг устиворлиги ва суд жараёнларида ташланишларга барҳам беришдан манфаатдор эканини айтиб ўтди.\nСуд жараёнларининг бузилиши\n«Граждане против коррупции» маркази ҳисоботига кўра, 2010 йил Қирғизистон жанубида бўлиб ўтган этник тўқнашувларга боғлиқ суд жараёнларида, ОБОН [отряд баб особого назначения] аталмиш «бир тўда аёллар» суд биноси олдида йиғилишиб судланувчилар ҳамда улар адвокатларига таҳдидлар билан қийқиришган.\n«Бунинг оқибатида суд жараёни ҳарбий бўлимларда ўтган ва судга айбланувчилар яқинлари ўз жонларига бўлган таҳдид туфайли бу жараёнга қатнаша олмаган», —дейилади ташкилот ҳисоботида.\nҲисоботда яна прокурор ва милиция ҳодимлари кўз олдиларида бир тўда аёллар тарафидан калтакланган адвокатлар ҳақида ҳам айтилади.\nЭтник ўзбеклар ва қирғизлар ўртасидаги тўқнашувлар 10 дан 14 июнгача Ўш ва Жалолобод шаҳарларида бўлиб ўтган.\nКильюнен бошқарган халқаро комиссия хисоботига кўра, тўқнашувлар оқибатида 470 киши қурбон бўлган. Қурбон бўлганларнинг 74 фоизи ўзбеклар, 25 қирғизлар ҳамда қолган бир фоизи бошқа миллат вакиллари.\nСоғлиқни сақлаш вазирлиги маълумотларига кўра, тўқнашувларда 426 одам нобуд бўлган, мингдан ошиқ одам жароҳатланган, келтирилган моддий зарар эса 2,2 млрд долларга тенг деб айтилади.\nАввалги мақолаЎш вилоятида Ўзбекистон билан бўлган товаралмашув 20 фоизга камайди\nНавбатдаги мақолаЎшда йўл кира бир сомга қимматлайди


20:49 / 24.04.2016 2847 pdf Ўқиш режими + -\n- Сизга жавоб ўлароқ мазкур ҳадиснинг матни ва шарҳини тақдим қиламан:\n«Менга умматлар кўрсатилди. Бир набий бир одам билан, яна бир набий икки одам билан, яна бошқаси бир гуруҳ билан, баъзиси у билан ҳеч ким йўқ ҳолда ўта бошладилар. Уфиқни тўсган катта тўп одамларни кўрдим. Умматим шу бўлишини умид қилдим. Бу, Мусо ва унинг қавмидир, дейилди. Сўнгра менга, назар сол, дейилди. Қарасам, уфқни тўсган катта тўп одамлар. Менга, ундоқ қара, бундоқ қара, дейилди. Тўсган катта тўп одамларни кўрдим. Шунда менга, ана ўшалар сенинг умматингдир. Улар билан бирга етмиш минг жаннатга ҳисобсиз кирурлар, дейилди. Бас, одамлар тарқалиб кетдилар. У зот уларга баён қилиб бермадилар. Ке¬йин Набий соллаллоҳу алайҳи васалламнинг саҳобалари ўшани эслашишди:\n«Улар шумланишмайдиганлар, дам солишни талаб қилмайдиганлар ва тамға қиздириб босмайдиганлар ва Роббиларига таваккал қиладиганлар», дедилар.\nБас, Укоша ибн Меҳсон ўрнидан туриб:\nШунда бошқа бир одам туриб:\n«Укоша уни сендан илгари олволди», дедилар».\n«Эй Аллоҳнинг Расули, Аллоҳга дуо қилинг. Мени ҳам ўшалардан қилсин», деди.\nШарҳ: Саҳобаи киромлар Пайғамбаримиз соллаллоҳу алайҳи васалламдан бир оғиз бўлса ҳам сўз эшитиш, ўз илмларини орттиришга жуда ҳам зўр иштиёқли эдилар. Бу мақсад йўлида улар турли услубларни қўллар эдилар. Аксар ҳолларда Масжиди Набавийда ўтириб у зотни ҳужраи саодатдан чиқишларини кутар эдилар.\nУшбу ривоятда Абдуллоҳ ибн Аббос розияллоҳу анҳу ана шундоқ илмий суҳбатлардан бири ҳақида маълумот бермоқдалар.\nЯъни, Пайғамбаримиз соллаллоҳу алайҳи васаллам ҳужраларидан масжидга чиқиб, саҳобалар тўпланиб ўтирган жойга келиб сўз бошладилар.\nУ зотга ўтган умматларнинг ҳаммалари тушларида кўрсатилган экан.\nАллоҳ таоло юборган набийлар ичида фақат бир киши эътироф қилиб иймон келтирган зотлар ҳам бор экан.\nАллоҳ таоло юборган набийлар ичида фақат икки киши эътироф қилиб иймон келтирган зотлар ҳам бор экан.\n«яна бошқаси бир гуруҳ билан»\nАллоҳ таоло юборган набийлар ичида фақат бир гуруҳгина одамлар эътироф қилиб иймон келтирган зотлар ҳам бор экан.\n«баъзиси у билан ҳеч ким йўқ ҳолда ўта бошладилар».\nАллоҳ таоло юборган набийлар ҳеч ким иймон келтирмаган зотлар ҳам бор экан.\nЯъни, кўплигидан ҳамма ёқни тўсиб келаётган катта тўп кўринди. Уларнинг кўплигини ҳавас қилиб:\nЯъни, мана шу ҳамма ёқни тўсиб келаётган катта тўп одамлар менинг умматим бўлса эди, деб орзу қилдим. Лекин фаришталар томонидан менга:\n«Бу, Мусо ва унинг қавмидир, дейилди».ќќ\nДемак, Мусо алайҳиссаломнинг умматлари ҳам кўп бўлар экан. У зот шу ўй билан турганларида фаришталар томонидан:\n«Сўнгра менга, назар сол, дейилди. Қарасам, тўсган катта тўп одамлар».\nЯъни, ҳалигидан бошқа бир, кўплигидан ҳамма ёқни тўсиб гуриллаб келаётган катта тўп кўринди. Бу тўп аввалгидан чандон-чандон кўп эди.\n«Менга, ундоқ қара, бундоқ қара, дейилди».\nЯъни, у тарафга қара, бу тарафга қара, деб ҳар тарафларга ишора қилинди.\nЯъни, ҳалиги одамлар шу даражада кўп эдики, улар ўзларининг кўплиги билан ҳаммаёқни тўсиб қолган эдилар.\n«Шунда менга, ана ўшалар сенинг умматингдир. Улар билан бирга етмиш минг жаннатга ҳисобсиз кирурлар, дейилди».\nЯъни, мана шу ўзларининг кўплиги билан ҳам тўсиб қолган одамлар сенинг умматингдир. Улар билан бирга яна етмиш минг киши қиёмат куни ҳисоб-китобсиз жаннатга кирадилар.\nЯъни, Пайғамбаримиз соллаллоҳу алайҳи васаллам юқоридаги гапларни айтганларидан кейин илмий мажлис тугаб одамлар уйларига тарқаб кетдилар.\nПайғамбар соллаллоҳу алайҳи васаллам ўша суҳбатда ҳозир бўлган кишиларга ҳалиги тўпдаги одамлар қандоқ, улар билан қиёмат куни ҳисоб-китобсиз жаннатга кирадиган етмиш минг одам кимлар эканини батафсил тушунтириб бермадилар.\n«Кейин Набий соллаллоҳу алайҳи васалламнинг саҳобалари ўшани эслашишди».\nЯъни, бошқа бир ўтиришда саҳобаи киромлар ўша жаннатга ҳисобсиз кирадиган одамлар ҳақида эслаб сўз очишди.\nЯъни, жаннатга ҳисобсиз кирадиганлар бизнинг авлодларимиз бўлса керак. Чунки улар Исломда туғиладилар, ўсадилар, яшайдилар ва ўладилар.\n«Улар шумланмайдиганлар, дам солишни талаб қилмайдиганлар ва тамға қиздириб босмайдиганлар ва Роббиларига таваккал қиладиганлар», дедилар».\nДемак, жаннатга ҳисобсиз кирадиганлардан бўлиш учун тўрт сифатга эга бўлиш керак экан:\nЯъни, жоҳилиятнинг ширкдан иборат дам солишини талаб қилмайдиган, Ислом ижозат берган дам солишни ўз-ўзидан шифо беради деб эътиқод қилмайдиган, балки шифо Аллоҳ таоло томонидангина бўлади, деган эътиқодда бўладиган.\nАна ўша тўрт сифатни ўзида мужассам қилган киши жаннатга ҳисобсиз кирадиган етмиш минг киши ичида бўлар экан. Пайғамбаримиз соллаллоҳу алайҳи васалламдан бу улкан башоратни эшитгандан кейин ҳамма ўзи ҳам ўша саодатманд кишилар ичида бўлишини орзу қилиб қолди ва\n«Бас, Укоша ибн Меҳсон ўрнидан туриб:\n«Эй Аллоҳнинг Расули, мен ўшаларданми?» деди».\nМуслимнинг лафзида бу маъно дуо сўраш орқали бўлгани билинади. Яъни, Укоша розияллоҳу анҳу ўзининг ўша етмиш минг киши қаторида бўлишини тилаб Пайғамбаримиз соллаллоҳу алайҳи васалламдан дуо сўраган. У зот дуо қилганлар. Ижобат соати бўлгани учун дуолари дарҳол қабул бўлган. Кейинги сўраган одам ўша соатдан кеч қолгани учун унга дуо қилмаганлар.\nЯъни, мени ҳам ўша жаннатга ҳисобсиз кирадиган етмиш минг кишилардан қилсин. Бу киши Укоша ибн Меҳсон розияллоҳу анҳу эдилар.\nРивоятларда бу одам ким эканлиги ҳақида маълумот йўқ. Эҳтимол, сўрови муваффақиятсиз чиққанидан хижолат бўлмасин деб номи зикр қилинмаган бўлса керак.\n20:49 / 24.04.2016 2004\n20:50 / 24.04.2016 7444\nАгар эр хотиндан безаниб юришни, уйидан бошқа жойларда, бегоналар олдида сочини очиб юришни талаб қилса, хотин унга бўйсуниши керакми Агар бўйсунмаса, талоқ билан давоми...\n2203 21:02 / 24.04.2016\n1889 14:49 / 26.04.2016\nМен 55 ёшдаман. Бундан 20 йил аввал эрим билан ажрашгандик. Лекин, шаръий эмас, балки ЗАГСдан. Яқинда улар вафот этдилар. Мен идда тутишим керакмиШаръий ажрашмаган давоми...\n2088 14:36 / 26.04.2016\nУканинг акада қандай ҳақлари бор?\nҲурматли Шайх ҳазратлари, биз отаонанинг ҳақлари, фарзандлик ҳақлари, эрнинг хотин устидаги ҳақлари, хотиннинг ҳақлари, қўшнининг ҳақлари тўғрисида эшитганмиз. давоми...\n2057 19:10 / 24.04.2016


Хитой тажрибасидан бир шингил – Yoshlar ovozi\nХитой тажрибасидан бир шингил\nХитой Халқ Республикасининг “Умумжаҳон ёшларни ривожлантириш форуми” ташкилоти ижрочи президенти Си Лью хоним бошчилигидаги делегация юртимизга ташрифини якунлади. Делегация аъзоларининг сўнгги манзили Бухоро вилояти бўлди.\nДастлаб меҳмонлар кўҳна кентдаги Ёшлар маркази фаолияти билан танишди. Ёшлар иттифоқининг ҳудудий кенгаши раиси Зариф Комилов хитойлик мутахассисларга марказдаги тўгараклар, йигит-қизлар учун яратилган шароитлар ҳақида сўзлаб берди. Делегация аъзолари тўгарак аъзолари билан ҳам суҳбатда бўлди. Бундай мулоқот самараси ўлароқ, келгусида марказда хитой тили курсларини ташкил этишга келишиб олинди.\nШу ернинг ўзида бухоролик ёш тадбиркорлар ва бизнесга эндигина қадам қўяётган ёшлар учун “Бизнес таълимнинг замонавий йўналишлари: Хитой тажрибаси” мавзусида маҳорат дарси ўтилди. Иштирокчилар тадбиркорлик фаолиятида муваффақиятга эришиш сирларидан бохабар этилди.\n— Маҳорат дарсида қатнашиш учун Самарқанддан келдим, — дейди “Javlonbekuz.sam.stroy” корхонаси директори Жавлон Пиримқулов. — Хитойлик мутахассисларнинг машғулоти мени ²оятда руҳлантирди. Бундай тадбирлар кўпроқ ўтказиб турилишини хоҳлардим. Ўзимизга фойда, ахир.\nКун давомида делегация аъзолари Бухоронинг тарихий қадамжоларини зиёрат қилди.\n“Истиқлол” санъат саройида 24 нафар ёшга Ўзбекистон ёшлар иттифоқи мукофоти топширилди\nҒаниматдир бу дамлар\n← Ота қадри баланд бўлсин\nКулиб турибди деманг… →\nGoogle haqida siz bilmagan qiziqarli faktlar (65 369)\nPullar haqida qiziqarli 7 fakt (60 577)\nИшлайдиган онанинг 4 афзаллиги (11 370)


Самарқанддаги каналдан 17 ёшли қизнинг мурдаси чиққани юзасидан маълумот берилди - Daryo\n23:45, 17.05.2021 122533\nСамарқанд вилояти Паст Дарғом туманидаги каналдан 17 ёшли қизнинг мурдаси топилгани ҳақида хабар тарқалганди. Ҳолат юзасидан вилоят прокуратураси ахборот хизмати маълумот берди.\nҚайд этилишича, 11 май куни Паст Дарғом тумани «Чандир» маҳалласида яшовчи Р.Х. туман прокуратурасига ариза билан мурожаат қилиб, вояга етмаган, 2004 йилда туғилган С.Х. уйидан чиқиб кетиб, қайтиб келмасдан, бедарак йўқолганини билдириб, уни топишда амалий ёрдам сўраган.\nТуман прокуратураси бошчилигидаги тергов-тезкор гуруҳи томонидан олиб борилган текширув ҳаракатлари давомида 12 май куни С.Х.нинг мурдаси туманнинг «Дўстлик» маҳалласи ҳудудидан оқиб ўтувчи Эски Анҳор каналидан топилган.\nС.Х.нинг бедарак йўқолиб, ўлик ҳолатда топилгани юзасидан хизмат текширувлари ва судга оид тиббиёт экспертизаси тайинланиб, воқеанинг бевосита гувоҳи бўлган ёки ундан хабардор бўлган шахслар доирасини аниқлаш ва улардан тушунтириш олиш ишлари олиб борилмоқда.\nСуд-тиббий экспертизасининг дастлабки маълумотига кўра, марҳуманинг ўлими сувга чўкишдаги механик асфиксиядан келиб чиққан. С.Х.нинг қизлик пардаси бутунлиги, бузилмагани, қизлик пардасини бузмасдан туриб, жинсий алоқа қилишнинг имкони йўқлиги, шунингдек, марҳуманинг жинсий аъзоларида тан жароҳатлари йўқлиги маълум қилинган.\nҲозирда ҳолат бўйича Паст Дарғом туман прокуратураси томонидан терговга қадар текширув ҳаракатлари давом эттирилмоқда, текширув ҳаракатлари вилоят прокуратураси томонидан назоратга олинган.\nБундан аввал Андижонда зўрланган 18 ёшли келин воқеаси Сенат назоратига олгани, Тошкентдаги Анҳор каналидан эркак жасади топилгани ҳамда Хоразмда 19 ёшли келин ўзини осиб ўлдиргани ҳақида хабар берилганди.\n20:31, 04.06.2021 157045\n10:50, 25.05.2021 170092\n14:26, 22.05.2021 84953\n12:10 Бугун 234\n12:00 Бугун 1129\nАТТО компаниясидан Non Stop акциясининг биринчи ғолиблари ўз ютуғини олди\n11:59 Бугун 1527\nХитой беш йил ичида биринчи марта орбитага космонавтларини учирди (видео)\n11:42 Бугун 1102\nЎзбекистонда янги ўқув йилидан ОТМларнинг бакалавриат ва магистратура имтиҳонлари интернет орқали жонли эфирда узатилади\n22:22, 15.06.2021 67515\n13:34, 16.06.2021 66056\n00:55, 16.06.2021 61124\n22:22, 16.06.2021 60712